ПЕДАГОГЛАР ЕТИШМАЁТГАН ТУМАНЛАР БОР » Жиззах ҳақиқати газетаси расмий сайти\nЖиззах ҳақиқати газетаси » Жамият » ПЕДАГОГЛАР ЕТИШМАЁТГАН ТУМАНЛАР БОР\nПЕДАГОГЛАР ЕТИШМАЁТГАН ТУМАНЛАР БОР\nПрезидентимизнинг 2020 йил 27 февралдаги "Педагогик таълим соҳасини янада ривожлантириш чоратадбирлари тўғрисида"ги қарорида таълим соҳасини ривожлантиришнинг бир қатор устувор йўналишлари белгилаб берилди.\nМен бир ўқитувчи сифатида шуни айта оламанки, бу қарор мамлакатимиз келажаги, ёшларимиз истиқболини ўйлаб, эзгу ва олийжаноб мақсад билан йўғрилган.\nСир эмаски, бугун республикамизнинг барча вилоятларида чекка туманлар, тараққиётни жадаллаштиришга эҳтиёжи бор жойлар мавжуд. Биргина Жиззах вилояти мисолида кўрадиган бўлсак, вилоятимизда Янгиобод, Арнасой, Бахмал, Фориш ва Ғаллаорол туманларида педагогик кадрларга бўлган эҳтиёж баланд. Жиззах шаҳрида ёки шаҳарга яқин туманларда яшовчи олий маълумотли педагог кадрлар, афсуски, у ҳудудларга боравермайди. Айнан ана шу кемтикликни ва эҳтиёжни тўлдириш учун ҳам бу қарор бизга жуда катта шароит ва имконият яратиб беради.\nҚарор билан айрим мутахассисликларда ўқиш муддати уч йил қилиб белгиланди. Бу ҳам шунчаки тажриба ёки хўжакўрсинга эмас, балки жуда пухта ўйланган қарордир. Давлатимиз раҳбари Олий Мажлисга қилган Мурожаатномасида айрим иккинчи даражали, мутахассисликка алоқаси бўлмаган фанларнинг қисқартирилишини айтиб ўтган эди. Демак кераксиз фанларнинг қисқариши эвазига Президент қарорида кўрсатилган олти йўналиш бўйича талаба энди уч йилда бемалол соҳани эгаллаб чиқиши ҳар жиҳатдан қулай ечим бўлади, деб айта оламиз. Уч йиллик таълим отаоналарга контракт тўловларида енгиллик яратиб берадиган бўлса, бир йил олдин олийгоҳни тугаллаб, ўз йўналиши бўйича таълим даргоҳларига бораётган битирувчилар орқали педагог кадрларга бўлган эҳтиёжни қондиришда қўшимча имконият пайдо бўлаяпти.\nБугун олий таълим муассасаларида илмий даражалар берувчи илмий кенгашлар очилишига рухсат берилаётгани қувонарли, албатта. Таъкидлаш жоиз, ўтган қисқа вақт мобайнида Жиззах давлат педагогика институтида қирққа яқин ҳимоя бўлди. Олийгоҳдаги ўқитувчиларимиз турли илмий даража соҳиби бўлди. Институтимизда педагогикадан илмий даража берувчи илмий кенгаш ҳам очилаяпти. Демак қарор узлуксиз таълимни таъминлаш ҳамда мактаблар билан алоқани кучайтириш, мактаблардаёқ битирувчилар салоҳияти қайси йўналишга мос эканлигини аниқлашда бизга дастуруламал бўлиб хизмат қилади.\nАвваллари доцентлик ёки профессорлик унвонини олишни Олий аттестация комиссияси белгиларди. Энди эса диссертация жараёни таълимтарбия билан бевосита боғлиқ эканлиги, илмфан — амалиёт—ишлаб чиқариш — таълим соҳаси интеграциясини кучайтириш учун ҳам яхши имконият пайдо бўлди. Айни пайтда ўқув услубий қўлланмалар ишлаб чиққан, кўп йиллик тажрибага эга педагог ўқитувчилар учун яна бир катта имконият, яъни профессорлик ёки доцентлик унвонини олиш Низомий номидаги Тошкент давлат педагогика университетида бўлади. Буларнинг ҳаммаси бизни бир мутахассис, соддароқ айтганда, оддий ўқитувчи сифатида чексиз қувонтиради. Ўқиш иштиёқида ёнаётган йигитқизларимиз ва бизга ўхшаган ўқитувчилар учун мана шундай фаолиятни янада кенгроқ, таъбир жоиз бўлса, янада юксакроқ кўрсатиш учун ижод, илмий майдон берилди.\nХулоса эса битта, биз — педагоглар яхши шароитда самарали ишлаб, берилган имкониятдан фойдаланиб, ўз вазифамиз билан банд бўламиз. Муҳими, ислоҳотларнинг жадаллиги. Биз ҳамиша янгиликларни қабул қилиш ва замон билан баравар юришга ҳаракат қиламиз.\nЖиззах давлат педагогика институти ректори.


Аҳли суннат ақидаларидан\nСиз шу ердасиз: Бош саҳифа 2017 йил 1-сон 2017 йил 4-сон Аҳли суннат ақидаларидан\nТавҳид илмининг асли ва тўғри деб эътиқод қилишга сазовор маълумотлар қуйидагилардан иборат: ҳар бир мусулмон киши дили билан тасдиқ этган ҳолда тили билан ушбуларни айтиши вожибдир:\nАллоҳ таоло бирдир, лекин саноқ сон жиҳатидан эмас, балки унга ҳеч қандай шерик йўқлиги жиҳатидандир. Чунончи, Ихлос сурасида Ўзи демишким: «(Эй Муҳаммад), айтинг: «У Аллоҳ ягонадир. Аллоҳ беҳожат, (лекин) ҳожатбарордир. У туғмаган ва туғилмаган ҳам. Шунингдек, Унинг ҳеч бир тенги йўқдир».\nУ ўзи яратган нарсалардан бирортасига ўхшамас. Унга ҳам бирор нарса ўхшаш эмас.\nЎзининг зотий ва феълий сифатлари билан азалдан бор бўлган ва абадий бор бўлур. Зотий сифатлари — ҳаёт, қудрат, илм, калом, эшитиш, кўриш, ирода. Феълий сифатлари — халқ этиш, ясаш ва бошқа шу мазмунга далолат қилувчи сифатлар. У ўзининг барча исм ва сифатлари билан биргаликда доим бўлган ва абадий бўлажак. Унга бирор исм ёки сифат кейин қўшилиб қолган эмас.\nШунингдек, У Ўз илми билан олимлигича ҳамон келмоқдаким, илм Унинг азалий сифатидир. Қудрати билан қодирлигича ҳамон келмоқдаким, қудрат Унинг азалий сифатидир. Каломи билан гапирувчи ҳолида келмоқдаким, калом Унинг азалий сифатидир. Халқ этиши билан холиқлигича ҳамон келмоқдаким, халқ этиш Унинг азалий сифатидир. Иш қилиш (феъл) билан иш қилувчи (фоил) ҳолида ҳамон келмоқдаким, феъл Унинг азалий сифатидир. Демак, феъл эгаси — Аллоҳ, феъл Унинг азалий сифатидир, феълнинг маҳсули — яратилган (махлуқ), Унинг феъли эса яратилувчи эмас. Шунингдек, Унинг барча сифатлари азалдан пайдо қилинган ҳам, яратилган ҳам эмас. Кимки, уларни яратилган ёки пайдо қилинган деса ёки (сўралганда) жим туриб қолса ёхуд у тўғрида шак қилса, Аллоҳга кофир бўлур.\n2018 йил 6 январда эълон қилинган 402 марта кўрилган


Finance.uz - Сардор Умурзоқов: ёшларимиз банкка боргани қўрқади\nСардор Умурзоқов: ёшларимиз банкка боргани қўрқади\n“Тошкент ёшлар форуми-2021” доирасидаги ёшлар билан учрашувда Бош вазир ўринбосари — инвестициялар ва ташқи савдо вазири Сардор Умурзоқов ёшлар ва банк ўртасида юзага келадиган муаммоли ҳолатлар ҳақида гапириб ўтди.\n– Бугунги кунда ёшларимиз томонидан жуда кўп яхши ғоялар, лойиҳалар амалга оширилмоқда. Хусусан, Жиззах вилоятига борганимда IТ-паркка кириб, ёш тадбиркорларимизнинг яхши стартап лойиҳаларини кўрдим. Афсуски уларни молиялаштиришнинг имконияти йўқ. Чунки, очиғини айтиш керак, ёшларимиз банкка боргани ҳайиқади, қўрқади. Нимага? Банкка боргандан кейин, бюрократияси, уларнинг талаблари, бошқа ножўя ҳолатлар жуда кўп. Буни тан олишимиз керак. Чунки банкларда ислоҳотлар энди-энди бошланяпти.\nЁшлар банкка борса, банкдагилар, кечирасиз, кредит олишингиз учун биринчи навбатда сиз биринчи тўловни тўлашингиз керак, деб айтади. Агар ёшларда пул бўлса, улар банкка борган бўлармиди? Шунинг учун биз эксперимент сифатида, бир нечта энг яхши стартап лойиҳаларини танлаб олиб, уларга пул бердик. Энди у лойиҳалар амалга ошмоқда.\nИслоҳотлар натижадорлигини таъминлаш учун маблағ керак. Биз маҳаллий инвесторларни қўллаб-қувватлабгина қолмай, уларни яратишимиз керак. Маҳаллий инвесторлар лойиҳасининг негизи эса ёшлар. Давлатимиз раҳбари томонидан март ойи охирида Тошкент халқаро инвестиция форумини ўтказишга кўрсатма берилди. Аслида уни пандемиядан олдин ўтказиш режалаштирилган эди. Мақсадимиз – бу форумни бутун Марказий Осиё минтақасида энг нуфузли, энг катта, энг самарали платформага айлантириш. 2026 йилга бориб камида 8 ГВт “яшил энергия” шамол ва қуёш электр станциялари орқали ишлаб чиқарилиши кўзда тутилган. Бу электр станцияларини йўлга қўйиш учун зарур барча ускуна ва эҳтиёт қисмлар Ўзбекистонда ишлаб чиқарилиши режалаштирилмоқда.


Ўзбекистон ва Қозоғистон ташқи бозорларга чиқишда ҳамкорлик қилади – Газета.uz\nФото: Бахит Султанов / Facebook\n3 ноябр 2020, 15:43 Иқтисодиёт\n2 ноябрь куни Ўзбекистон бош вазири Абдулла Арипов Қозоғистон бош вазири ўринбосари Роман Скляр бошчилигидаги ҳукумат делегацияси вакилларини қабул қилди. Бу ҳақда Ўзбекистон ҳукумат портали хабар бермоқда.\nФото: Ҳукумат матбуот хизмати\nУшбу учрашувда савдо-иқтисодий, тиббиёт, таълим, транспорт ва логистика соҳалари бўйича янги истиқболли лойиҳаларни биргаликда амалга ошириш масалалари муҳокама қилинди.\nҚозоғистон савдо ва интеграция вазири Бахит Султонов ташриф тафсилотларини ўзининг Facebook саҳифасида айтиб ўтди.\n«Биз учун Ўзбекистон минтақадаги асосий савдо шериги. Бу йил ўзаро товар айирбошлашни 5 миллиард долларга етказишни режалаштиргандик, аммо пандемия туфайли буни амалга ошириш қийин бўляпти. 9 ой давомида ўзаро савдо ҳажми 16,5 фоизга камайди. Бизнинг экспортимиз бир фоиздан сал кўпроқ миқдорга камайди, Ўзбекистондан импорт ҳажми эса 40 фоизга камайди», — дея таъкидлади Бахит Султонов.\nУ ўз ҳамкасбларига Қозоғистон ўзбек бозорига етказиб бериши мумкин бўлган яна 64 та товарни таклиф қилди. Булар турли хил қувурлар, прокат металл буюмлар, автомобиллар, кимё ва нефт-кимё маҳсулотлари, машинасозлик, фармацевтика ва озиқ-овқат саноати маҳсулотларидир.\n«Ўтган йили Тошкентда очилган KazakhExport ваколатхонаси реклама акциясида ёрдам беради, деб умид қиламан. Компания маҳаллий банклардан Қозоғистон товарларини сотиб олиш учун экспорт савдосини молиялаштиришни жалб қилиши мумкин, бу эса кредит хавфи учун суғурта қопламасини тақдим этади. Бугун биз KazakhExport ва „Қишлоқурилишбанк“ ўртасида савдо операцияларини 3 миллион долларга молиялаштиришни назарда тутадиган Ҳамкорлик тўғрисидаги битимни имзоладик», — дейди у.\nБахит Султановнинг гапларига кўра, Қозиғистон икки давлат ортасида нафақат савдо қилишни, балки ташқи бозорга чиқишда ҳам ҳамкорлик қилиш истагини билдиряпти. «Бунинг учун иккала давлат ҳам Халқаро савдо-иқтисодий ҳамкорлик марказини (ХСИҲМ) ташкил этиш ташаббуси билан чиқдилар. Биз «ХСИҲМ»ни нафақат трансчегаравий улгуржи ва чакана савдо объектларининг қўшни инфратузилма билан жиҳозланган концентрацияси, балки Евроосиё товарларни тарқатиш тизимининг муҳим савдо-логистика маркази сифатида ҳам кўряпмиз. Бизнинг Улгуржи тарқатиш марказлари (УТМ) ва Ўзбекистон Агро-логистик марказлари (АЛМ) ҳам ушбу катта тизимнинг таркибий қисмларига айланишга чақирилади», — дейилади баёнотда.\nВазирнинг таъкидлашича, музокараларда муҳокама қилинган муҳим масала, бу тўсиқларни олиб ташлаш эди. «Биз ҳамкасбларимиз билан Тошкентнинг 2009 йил 20 ноябрдаги МДҲ ҳудудида товарларнинг келиб чиққан мамлакатини аниқлаш қоидаларига қўшилиши, Ўзбекистоннинг акциз сиёсатини либераллаштириш жараёни ва Қозоғистон брендларидан фойдаланган ҳолда контрафакт ун маҳсулотларининг Ўзбекистон бозорида тез-тез учраб туриши тўғрисида суҳбатлашдик», — деди Бахит Султанов.\nАввалроқ хабар берганимиздек, бу йилнинг январь-август ойлари якунига Ўзбекистон ташқи савдо айланмасининг умумий ҳажмида Қозоғистон улуши 7,2 фоизни (ТСА бўйича учинчи ўрин) ташкил этди.


Украина Европа Иттифоқи билан яқинлашиш учун 2019 йилдан машиналарни яна техник кўрикдан ўтказишни бошлайди\n22:28 / 03.11.2015\nУкраина инфратузилма вазирлиги қонунчиликни Европа Иттифоқи меъёрларига мослаштириш учун автотранспорт техник ҳолатини мажбурий равишда текширишни амалиётга киритишни таклиф қилмоқда, деб хабар бермоқда “Интерфакс” ахборот агентлиги.\nЕнгил машина ва тиркамаларни техник кўрикдан ўтказишни 2019 йилдан, мотоцикл техникасини 2022 йилдан, халқаро синфдаги автобусларни 2017 йилдан, халқаро синфдаги юк машиналари ва тиркамаларни жорий йилдан бошлаш режалаштирилмоқда.\nҚонун лойиҳаси билан транспорт воситасининг фойдаланишга яроқлигини текширишнинг янги тизими, хусусан техник хизмат кўрсатиш станциясининг ўтказилган текширув учун жавобгарлиги киритилади.\nИшлаб чиқарувчининг кафолат даврида автомобилга техник хизмат кўрсатиш ва таъмирлашни исталган таъмирлаш марказида ишлаб чиқарувчи талабларига мувофиқ равишда бажриш мумкин бўлади.\nҚайд этилишича, Украинада 2011 йилда тижорат мақсадларида ишлатилмайдиган енгил автомобилларнинг мажбурий техник қўриги бекор қилинган эди. Бу чора автоташувлар соҳасида давлатнинг ҳаддан катта аралашувини бартараф этиш мақсадида амалга оширилган.


Москвадаги қирғиз «патриот»лари қирғизларни хўрламоқда\nРоссияда яшаётган бир гуруҳ қирғизлар томонидан ташкил этилган “Патриот” гуруҳи бошқа миллат вакиллари билан юргани гумонланган қирғиз қизларини хўрлашда давом этмоқда.\nРоссияда яшаётган қирғизлардан иборат “Патриот” гуруҳи бошқа миллат вакиллари билан алоқда бўлган қирғиз қизларини калтаклаётгани ҳақида бир неча ой олдин маълум қилинган эди. Қирғизистоннинг Россиядаги элчихонаси мазкур гуруҳ аъзолари қидирилаётганини, уларга нисбатан Россия ва Қирғизистон Ички ишлар вазирлиги жиноят ишлари очганини маълум қилган.\nАммо бир-икки ойлик танаффусдан сўнг “Патриот” гуруҳи ўз фаолиятини қайта жонлантиргани маълум бўлмоқда. Интернетда эълон қилинган янги видеотасвирларда “патриот”лар қирғиз қизларидан бирини хўрлаётгани акс этган.\nВидеотасвирда “патриот” қирғизлар қизга пичоқ ўқталиб, унинг баданига пичоқ санчгани кўрсатилган. “Патриот”лардан бири эса хўрланаётган қирғиз қизига бундан аввал бир қанча қизларни сўйиб ташлаганини айтган. Видео давомида қуйидагича мулоқот бўлиб ўтади:\n- Акалар, менга тегманглар!\n- Пичоқни бер, буни сўйиб ташлаймиз!\n- Сени калтаклаганим ҳали ҳолва, сендай қизларнинг кўпини сўйиб ташлаганман. Сени қўйиб юборсак ариза ёзаман, қаматаман дейсан. Биз қамалмаймиз. Бизни қўллаганлар жуда кўп.\nВидеотасвир давомида қирғизлардан бири қизни ҳимоя қилмоқчи бўлади. Аммо “патриот”лардан бири бу йигитни Қорағулжа туманидан эканини айтиб, уни “ватанпарвар” эмасликда айблайди ва қорағулжаликлар “ўзбекларга қарши урушда қаҳрамонлик кўрсатганини” таъкидлайди.\n- Сенда ватанпарварлик борми? Қорағулжаликлар қандай бўлади? Ўзбекларга қарши урушда қорағулжаликлар нима қилди, биласанми? Сурдими? Агар кучинг етмаса билиб қўй, бизга ўхшаган акаларинг бор, -дейди “патриот”.\nВидеотасвир қирғиз қизини қип яланғоч қилиб ечинтириш ва калтаклаш билан якунланади. Бу қизнинг тақдири ҳозирча номаълум. Воқеа Москва шаҳрида бўлиб ўтгани тахмин қилинмоқда.\nМосквадаги қирғизларнинг “Ала Тоо” жамоат ташкилоти раҳбари Жамила Бегибаеванинг айтишича, бундай воқелар тез-тез содир этилаётгани ҳақида маълумотлар бор.\n- Аввал шунга ўхшаш воқеаларни содир этганлар қўлга олинди, деган хабар тарқатилгани билан уларнинг қўлга олинганини хеч ким кўргани йўқ. Шунинг учун ҳам хўрлашлар давом этаверадиганга ўхшайди. Улар уриб-тепкилаётган қизларнинг кўпчилиги бошқа миллат вакиллари билан умуман алоқа қилмаган қизлар. Бу қизлар “патриот” ларга бўйсунмагани учун ҳам хўрланишган, -дейди Жамила Бегибаева.\nБундан аввал Екатиринбургда “патриот”лар томонидан хўрланган қирғиз қизи Сапаргул Россия ҳуқуқ-тартибот тузилмаларига ариза ёзган эди. Екатиринбургдаги Қирғизистон консули Гулнура Нарматованинг айтишича, мазкур ариза юзасидан жиноят иши очилиб, Сапаргулни калтаклаган қирғиз “патриот”ларидан икки нафари қўлга олинган.\n-Икки йигит қўлга олинган. Бироқ етарли далил-исботлар бўлмагани учун улардан шаҳардан четга чиқмаслик ҳақида тилхат олиниб, ҳибсдан озод қилинган. Ҳозир бу жиноятни уюштирган учинчи одамнинг шахси аниқланди. У ҳам Екатиринбургда экан. Уни ҳам жавобгарчиликка тортиш юзасидан ишлар олиб борилаяпти, -деди Гулнура Нарматова.\nАйрим манбалар “Патриот” гуруҳи аъзоларининг бир қисми Қирғизистонга қочиб келганини айтмоқда. Бироқ Қирғизистон милицияси гуруҳ аъзолари мамлакатга келмагани, агар келсалар қўлга олинишларини билдирди.\nҚирғиз “ватанпарварлари” қирғиз аëлларини хўрламоқда


Факт! Месси - ЕЧЛда инглиз клублари дарвозасига энг кўп гол урган футболчи\n17 апрель, 2019, 13:05 263\nЛеодан навбатдаги рекорд.\nКаталониянинг "Барселона" клуби ҳужумчиси Лионель Месси оформил кеча Чемпионлар лигаси 1/4 финал жавоб баҳсида "Манчестер Юнайтед" дарвозасига 2та гол урди.\nШу тариқа 31 ёшли аргентиналик футболчининг ЕЧЛда инглиз клублари дарвозасига киритган голлари сони 24тага етди. Бу эса мусобақа рекорди ҳисобланади. Боиси, ҳозирча ҳеч бир футболчи АПЛ жамоаларига бу қадар кўп гол ура олмаган.\nМесси энг кўп ранжитган жамоа бу "Арсенал" ҳисобланади. У “канонирлар” дарвозасига нақд 9та гол урган. Кейинги ўринларда эса "Манчестер Сити" (6), "Манчестер Юнайтед" (4), "Челси" (2) ва "Тоттенхэм" (2) бор.\nМаълумот учун, Месси Чемпионлар лигасида АПЛ клубларига қарши жами 32та ўйинда иштирок этган.\nМесси "Барселона" сардори сифатида 100-ўйинда иштирок этди


Тасаввуф хурофотга эмас софликка чақиради — Zamaxshariy.uz\nТасаввуф хурофотга эмас софликка чақиради\nАллоҳ таоло фаришталарни халқ қилиб уларга ақл бердию нафсу шахват бермади. Хайвонларни халқ қилиб уларга ақл бермадию нафсу шахват берди. Инсонни Аллоҳ таоло халқ қилиб унга ақл берди бу фаришталикдан бўлди. Хирсу шахват ва нафс берди, бу хайвонликдан бўлди. Шундай қилиб Аллоҳ таоло инсонда фаришталикдан ақлни, хайвонликдан нафсни инсонда мужассам қилди. Шунинг билан биргаликда хадиси шариф мазмунида шайтон инсоннинг қон томирида оқиб юриши келтирилган. Шайтоний хислатларга, хасад, макр хила,такаббурлик, қайсарлик, душманлик каби хислатлар киради. Инсонда яратилиш табиатида мана шунча яхшиликдан тўсувчи монеълар мавжуд. Инсон ўз нафсига қарши курашиб уни тарбия қилишга интилмас экан унинг ёмонликка буюрувчи нафси фақат гунох маъсият бузғунчилик, фисқу фасодга олиб боради.Шунинг учун пайғамбаримиз нафсга қарши курашишни жиҳоди акбар дедилар.\nАллоҳ таоло ўзининг пайғамбаларини юбориб улар орқали ўзининг китобларини нозил қилиб уларга хақ йўл қайси , ботил қайси эканини, гуноху савоб қайси эканини билдирди. Шунингдек кимки хасана амал қилса унга савоб, кимки маъсият қилса унга азоб беришини билдирди. Аллоҳ таоло мархамат қилиб “аммо кимики туғёнга кетиб, хаддидан ошган бўлса, ва бу дунё хаётини устун қўйган бўлса,Бас. албатта , жахим ўрин бўладир.Ва, аммо кимики раббисининг мақомидан қўрққан ва ўз нафсини хаволаниб кетишидан қайтарган бўлса.Бас , албатта жаннат ўрин бўладир”.(нозиот сураси 37-41 оятлар). Шунингдек юсуф сурасида “Албатта, нафс, агар Раббим рахм қилмаса, ёмонликка кўп ундочидир”(юсуф сураси 53 оят) мана булардан инсоннинг нафси ёмонликка, жиноят қилишга, гунох ишларни қилишга моил эканини билишимиз мумкин.\nХаётда инсоният томонидан қилинаётган шафқатсизликлар, бузғунчиликлар,вайронкорликлар бенихоя кўп. Инсоният томонидан қилинадиган жиноятлар ва тубанликлар айрим холатларда вахший хайвонлардан хам ўтиб кетади. Муқаддас ислом дини эса инсонларни гўзал ахлоқли бўлишга, комил инсон бўлиб ўзаро бир бировга ёрдамда бўлишга,касалларни бориб кўришга қўшнига яхшилик қилишга,омонатдор бўлишга, хиёнатдан сақланишга буюради. Пайғамбаримз алайҳиссалом “мен гўзал ахлоқларни мукаммал холатга етказиш учун юборилдим” деганлар.\nСўфийлик тариқатлари инсонни комилликка етишишида, инсондаги ёмон хулқларни кеткизиб унда гўзал хулқларни тарбилашга хизмат қилади. Тасаввуф халқимизни маънавий юксакликка эришишда асрлар оша гўзал қадриятларни шаклланишида беқиёс хизмат қилиб келган. Бу борада асосий эътиборни калбга қаратиш қалб мусаффолигига эришиш каби улуғ ғояларни илгари суриб келган.\nТасаввуф тариқатлари халкимизнинг гўзал ахлоқиликка эришишда бутун дунёга шарқона одоб сифатида донг таратган. Халқимизнинг бундай гўзал урф оддатлари қон қонига сингиб, кадриятларига айланиб кетган. Жумладан мехр окибат тушунчалари , ўзаро бир бирига ёрдам, камоли ахлок, ризку рузига эхтиром, нонни эъзозлаш каби нарсалар одатий холга айлаган. Ушбу кадриятаримиз ёши улуг карияларимиз нуроний отахонларимиз фарзанду набираларига насихат килганларида сувга тупурма нонни оёғ ости қилма, катталарни хурмат кил, ўзингдан катталарга ёши улуг кишиларга жой бер каби тарбиявий гапларни ёшларимизни гўдакликларидан қулоқларига куйиб боришган. Албатта ушбу тарбияни олган фарзанд келажакда хар томонлама комил инсон булиб инсонпарварвар маънавий ва ахлокий баркамол бўлиб тарбия топишида омил булади.\nАфсуски баъзи мусулмон араб давлатларида салафийлик оқими салбий таъсири ўларок юкорида келтирилган нарсалардан ном нишон хам қолмаган.. Чунончи уларнинг мусулмончиликлари ибодатларни бажаришда куриниб туради холос. Мисол учун уларнинг мусулмончиликка ёт куполликлари, шафкатсизликлари, айникса ризку рўзга нисбатан беписандликлари кишини ажаблантиради. Ўзим гувох бўлганим умра зиёратини рўза ойида бажариш учун борганимизда муборак Макка шахрида ифторга вакт якин колганида ифторлик учун дастурхон ёзилди. Бир пайт битта араб миллатига мансуб ёши катта бир киши бошка жойдан ўтишга йул бўла туриб дастурхон устидан тўғридан тўғри босиб ўтиб кетаверди. Пайғамбар алайхиссалом хадиси мубораклари «кайси кавм нонни оёг ости килар экан Аллох таоло уларни очликка мубтало килади» деб мархамат килганлар. Албатта ибодатнинг самараси инсоннинг одоб ахлокида куриниб туриши керак. Куръони каримда аллоҳ таоло мархамт қилиб\nان الصلاة تنهي عن الفحشاء والمنكرولذكر الله اكبر والله يعلم ما تصنعون\nАлбатта намоз фохиша ва мункар ишлардан қайтарур. Албатта , Аллоҳнинг зикри буюк ишдир, Аллоҳ нима қилсангиз билур (Анкабут сураси 45 оят)\nБоборахим Машрабнинг шу тўғридаги бир мисраларини шу ўринда келтириб ўтиш жоиз.\nГар қўлингдин келса харгиз мурчани оғритмагил\nБил худо бандам демас хар кимки дил озордур\nТасаввуф сўфийлик тариқатлари борасида тарихга назар солсак ислом оламида бир қанча йўналишлар юзага келган уларнинг машхурларидан Қодирия, Яссавия, Қубровия, Нақшбандия тариқатларини келтиришимиз мумкин. Ушбу тасаввуф пешволари хаётлари хақида хазрат Навоий ўзлариннг “Насоимул мухаммат” номли асарларида жуда гўзал келтириб ўтганлар. Кўриниб турибдики биз санаб ўтган тариқатларнинг тўрттасидан учтаси бизнинг Мовароуннаҳрдан етишиб чиққан.\nБизнинг диёримиздан айнан умрини ҳалолликка инсонпарварликка бахшида қилиб инсонларни эзгуликка чорлаб келган ва шу борада ижод қилиб бизга улкан маънавий мерослар қолдирган бир қанча шоирлар олимлар фозил кишиларни биламиз. Булар Бахоуддин Нақшбанд, Абдулхолик Гиждувоний, Хўжа Ахрор Вали, Пахлавон Махмуд, Алишер Навоий, Абдурахмон Жомий, Жалолиддин Румий, Нажмиддин Кубро, Ахмад Яссавий, Фузулий бўлса, яқин тарихда ўтган шоирлардан Сўфи Оллоёр, Бобораҳим Машраб, Махтумқули, Мухлис, Огаҳий каби улуғларимизни санаб ўтишимиз мумкин.Айнан мана шулар мумтоз адабиётимиз вакиллари Жахон адабиётида бизнинг миллатимизни довруғини нафақат осмонга кўтарган, балки халкимизнинг маънавий, ахлоқий тарбияси ривожига улкан хисса қўшишган. Шу билан бирга асрлар ўтсада уларнинг ўлмас колдириб кетган бой мерослари ёш авлодни юксак одоб ахлок эгаси килиб тарбиялашда асосий ўрин тутмокда. Шу ўринда хазрат Навоийнинг байтларидан келтириш жоиз.\nИлм ўргангил адаб хосил қил\nАҳли маъноға ўзни восил қил\nОлам аҳли билнгиз иш эмас душманлиғ\nЁр ўлунг бир бирингизға ки ёрлдиғ ўлур иш\nАммо шу билан бир қаторда ботил тариқатлар бор бўлиб улар аҳён-аҳёнда ўзларининг ботил даъволари билан чиқишлари, улар ичидан гумроҳ сўфийларнинг сўфийлик даъво қилиб умуман тариқатни нима эканини тасаввур ҳам қила олмайдиган, риёкорона ишларни қиладиган, одамлар ўртасида масала тортишиб жанжаллашиб юриш, аҳли тасаввуфнинг шаънига тўғри келмайдиган ишларни қилиш ҳолатлари кузатилиб келган. Мазкур ҳолат тарихда ҳам бўлиб ўтган бугунги кунда ҳам учраб келмоқда. “Рисолаи Азиза” номли саботул олжизиннинг шархида 14 та ботил тариқатларни номини келтирилган.\nШунинг учун тасаввуф уламолари бу борада мезон яратиб кетганлар. Ислом оламида тасаввуф тарихида ном қозонган улуғ мутасаввиф олим Жунайд Бағдодий хазратлари “Сўфийлик (пирлик маъносида) даъво қилаётган кишининг ўнг тарафида қуръон, чап тарафида суннат ва рўпарасида фиқҳ бўлмаса, гувоҳ бўлгинки у шайтондир” деганлар. Имом Молик рахимаҳуллоҳ эса “ким сўфий бўлсаю, фақиҳ бўлмаса, зиндиқ бўлибдир. Ким фақиҳ бўлсаю сўфий бўлмаа фосиқ бўлибдир, ким иккисин жамласа , мухаққиқ бўлибдир” деганлар(тасаввуф хақида тасаввур. Шайх Мухаммад Содиқ Мухаммад Юсуф).шайх Абдуллоҳ Деҳлавий нақшбандия тариқати хақида қуйидагиларни ёзади. “Бу тариқат Хақ таолонинг хузурида доимий хозирликдир.ислом ақидасини, аҳли сунна вал жамоа ақидасини мустахкамлашдир ва Набий соллоллоҳу алайҳи васаллам суннатларига эргашишдир” деганлар. Ўз вақтида билдирилган бу фикрлар асрлар давомида инсонлар адашмасдан тўғри йўлда боришлари учун йўлчи юлдуз бўлиб хизмат қилиб келган.\nУшбулардан келиб чиққан холдда хар қандай тасаввуф тариқатлари аввало аҳлисунна вал жамоа ақидасига хамда мазҳаб уламолари фиқҳига мувофиқ бўлиши, ақида ва фиқҳ илмининг барча мезонларига тўғри келиши лозим. Акс холда хар қандай тариқат ва сўфийликни иддао қилганларнинг даъволари мардуд яни рад қилинган бўлади.\nБизнинг замонамиздаги айрим ботил тариқатлар намоёндалари наздида тариқат бошқа шариат бошқа эмиш. Аслида эса тариқат нима эканини Хиндистонда яшаб ўтган улуғ мутасаввиф олим Нақшбандия тариқатининг намоёндаларидан Имом Ахмад сархиндий (Имом Раббоний) хазратлари ўзларининг “Мактубот” номли асарларида тариқат асли нима эканини тушунтириб ўтганлар Жумладан ушбуасарнинг 33 мактубида “Шариат уч нарсага илм амал ихлосга бўлинади. Тариқат билан ҳақиқат шариатнинг учинчи бўлаги бўлган ихлосни камолга етказиш учун хизмат қилади” деганлар. Кўриниб турибдики солик шариат авомирларини бажаришда унга бирор нарсани кўшмасдан ёки камайтирмасдан ихлос ва эътиқод билан бажаришни кўзда тутиб, қайтарилган навойихлардан албатта ўзини тийишни лозимлигини уктириб келинган.\nШунингдек тасавуф намоёндаларининг буюк уламоларидан Жунайд Бағдодий рахмаҳуллоҳ сўфийлик нима экани хақида тариф бериб шундай деагнлар.\nالصوفي من صفي قلبه عن الكدر واستوي عنده الذهب والشجر وامتلا جوفه عن الفكر وانقطع الي الله عن جميع البشر والا فكلب كوفي خير من الف صوفي\n“Суфий қалби кина кудуотлардан пок бўлган кишидир. Унинг наздида олтину дарахт баробардир. Унинг қалби фикр билан тўлгандир. Аллоҳ таолога бутун башариятдан узилгандир. Ва илло битта Куфа ити мингта суфийдан яхшидир” деганлар. Саботул Ожизин асарига ёзилган рисолаи Азиза номли шархда нима учун куфа ити мисоли келтирилганлигини сабаби келтирилиб Имом Аъзам рахимаҳуллоҳ Куфа кўчаларидан ўтиб қолсалар ушбу шаҳарнинг итлари хуришдан тўхтар эди деган ривоят келтирилган.\nАммо бугунги кунги баъзи ўзларини тариқат издошларимиз деб юрган кимсаларда юқорида айтиб ўтилган шартларга риоя қилинмасдан ботил нарсаларни иддао қилиш ҳолатлари кузатилмоқда, жумладан:\nТариқатга киришни ҳар бир киши учун фарз деб биладилар. Ақида масалаларида тариқатга кириш фарз деган биронта масала кўрилмаган. Буни тушунмаган авом одамлар фарз экан деб билмасдан ботил тариқатларга кириб кетмоқдалар.\nНафл намозларини жамоат жойларида риёкорона бажариб ўзларини тақводор кўрсатиб риёкорона ишларни амалга оширадилар. Асл тариқат эса инсонни риёкорликдан қайтариб амалини холис Аллоҳ учун хамда уни инсонлардан махфий бажариши лозим.Ханафий фиқхи уламолари масжидда ва жамоат жойларида нафл намозлари адо қилиш карих амаллардан эканини билдирганлар. Қолаверса бу риёкорликдир Пайғамбаримиз хадисларида “Кичик ширкдан сакланинглар деганларида кичик ширк нима деб савол берилганида пайғамбаримиз кичик ширк риёдир дедилар”\nТариқатга кирган одамнинг қазо намозлари соқит дейишади. Бу масала ҳам Ханафий мазхаби уламоларининг фатволарига зиддир. Хеч қайси бир нарса инсонни зиммасига фарз бўлган хукмларни соқит қила олмайди. Бунга хеч қандай фиқхий китобларимизда далил йўқ.\nҲар қайси тариқат издошлари ўз йўналиши намоёндалари билан алоҳида гуруҳ бўлиб одамларга қўшилмаслик ҳолатлари, уларни менсимасликлари, баъзи холатларда ўзларини бошқалардан афзал кўрсатишлари риёкорликнинг аниқ мисолидир. Бу нарса бошқа намозхонларни хакли норозиликларга сабаб бўлмоқда. Пайғамбаримиз хадисларида жамотадан ажралмасликка тарғиб этиб, кимки жамоат ўртасини бир қарич ажратса бўйнидан ислом арқонини ечибди деганлар(термизий ривояти).\nАйрим масжидларда баъзи гумрох сохта сўфилар масала талашиб одамлар билан бакир чакир қилиб жанжаллашишлари нафақат ахли тасаввуф шаънига балки оддий мусулмоннинг шаънига ҳам доғ туширишмокда.\nЭнг ачинарлиси ўзларини бошқа мусулмонлардан айрича тутишга, беўхшов киликларни қилишлари бошқаларни ажаблантирмоқда.\nАйримлари уйларида ота оналарига ва оила аъзоларига жанжаллашиб қолишмоқда. натижасида оилада келишмовчиликлар келиб чиқишига сабаб бўлмоқда.\nАйниқса уларнинг фиқхий масалаларда ўз бошимчалик қилишлари, мазҳаб доирасидан ташқари чиқишлари, Жумладан масжидларда тўпланиб олиб эхтиёт пешин намозини масжидда адо қилиш, улуғ авлиёларнинг мозорларига атаб қурбонлик қилишлари шариатимизга зид амаллардандир.\nЁш йигитлар ўзларича пир муршидлик даъво қилиб ёшларни адаштириб ўзларини авлиё кўрсатишиб мурид овлай бошлаганлари ақли расо кишининг хаёлига сиғмайди. Пахавон махмуд Алаҳиррахма\nمرد نشوى تا نكني خذمت مردى\nЯни, “бир мард(эр кишининг маъносида)нинг хизматини қилмагунингча мард бўла олмайсан” деганлар.\nБу ишларни улуғларимиз қилишган деб ўз йулбошчиларини хужжат қилишга интилишади. Мутасаввиф шоирлардан Суфи Оллоёр буни куйидагича бахолаганлар.\nДема килдим фалон бузрук ишини\nҚўя кўрма набийни килмишини.\nБундай ҳолатлар юқорида Жунайд Бағдодий хазратларининг кўрсатиб ўтган мезонларига тўғри келмаслигини кўриниб турибди. Риёкор сўфиларни хамма замонда хам шу замоннинг олиму фузалолари томонидан танқид остига олиниб келинган. Шулардан Ахмад Яссавийнинг қуйидаги байтларини келтиришимиз мумкин\nСўфи бўлмай найласун уйда қилурға иши йўқ\nСўфилиғ даъво қилур халққа берурға оши йўқ\nОҳу воҳ дерлар яна кўзида қатра ёши йўқ\nСўфи нақш бўлдинг вали ҳаргиз мусулмон бўлмадинг\nСўфилиғ шундоғмидир доим ишинг ғафлат билан\nДонаи тасбеҳ кўлингда тилларинг ғийбат билан\nСаллаи чил печ урарсан нафси бад иззат билан\nСўфинақш бўлдинг вале ҳаргиз мусулмон бўлмадинг\nУшбу байтдан кўриниб турибдики тасаффуфнинг хақиқий маъноси риёкорлик нафси бадликдан кутулиш ва комил мусулмон бўлишдан иборат эканини тушунса бўлади. Бугун хар хил чақириқлар, иддаолар, даъватлар, тарғиботлар кўпайган бир даврда, ахборот етказиб берувчи ниҳоятда кучайган бир даврда ақли солим киши хар бир иддао билан чиққан кишининг даъволарини мазҳабимизнинг ақидавий ва фиқҳий мезонларига мос келсагина олиш керак. Унинг акси бўлса дарҳол рад қилиб ёлғон алдовлардан сақланиш керак бўлади. Ўзида илми бўлмаса эътимодлик ишночлик расмий диний уламолардан сўраб кейин амал қилиш лозим бўлади.\nМаълумки юртимиз бутун дунё танийдиган уламоларга бешик бўлган. Буни ислом фиқҳида бўлсин, тафсирда,хадисда,ақида калом илмида бўлсин, дунёвий илмларда бўлсин, кўришимиз мумкин. Юртбошимиз томонларидан илгариги мактаблар анъаналарини тиклаш хамда яна юртимизда буюк тарихимизда етишиб чиққан уламоларнинг издошларини етказиш учун илмий мактаблар ташкил этилди. Жумладан, Фарғонада Фиқҳ илмий мактаби,Самарқандда хадис илмий мактаби, Қаршида Ақида мактаби, қадим Бухорода тасаввуф мактаби ўз фаолиятини амалга ошириб келмоқда. Тасаввуфни ўрганмоқчи бўлган, унга қизиққан юртдошларимиз мана шу жойга мурожат этиб тасаввуф уламоларимиз қолдирган бой мерослари, тасаввуф илмининг мақсад моҳиятини ўрганишларини тавсия қилган бўлардик.\nNext Post:БЕҲУДА ҚАСАМ ИЧИШДАН САҚЛАНИНГ


Расман! “Манчестер Юнайтед” дарвозабони билан шартномани узайтирди\n8 июль, 2017, 22:27\nАнглиянинг “Манчестер Юнайтед” жамоаси дарвозабон Жоэль Перейра билан шартнома узайтирилганлигини эълон қилди. 21 ёшли кипер билан 2021 йилга қадар мўлжалланган шартнома имзоланди.\nШунингдек, ушбу келишув яна бир йилга узайтирилиши мумкинлигини ҳам қайд этиш жоиз.\n“Ўтган мавсум Жоэль машғулотларда тинимсиз ишлаши натижасида янги даражага кўтарилди. Агарда у шундай ўсишда давом эца, келажакда Португалиянинг энг яхши дарвозабонларидан бирига айланади”, – деб айтиб ўтди “қизил иблислар” бош мураббийи Жозе Моуриньо.\n21 ёшли дарвозабон Швейцариянинг “Ксамакс” клуби тарбияланувчиси саналади. 2012 йилда эса МЮ академиясига келиб қўшилган Перейра якунланган мавсумда АПЛда бир ўйин ўтказди ва дарвозаси дахлсизлигини сақлаб қолди.


“Юксалиш” ҳаракати пропискани ҳисобга олиш тизими билан алмаштиришга чақирди — Minbar\n11 июн 13:00 3 дақиқада ўқийсиз Янгиликлар\n“Юксалиш” умуммиллий ҳаракати Тошкент шаҳри ва вилоятида доимий пропискага рухсат бериш тартибини тураржойи бўйича ҳисобга олиш тизими билан алмаштиришни таклиф қилди. Бу таклиф 10 июнда бўлиб ўтган брифингда Ички ишлар вазирлиги мутасаддилари журналистларнинг прописка бўйича саволларига мазмунли жавоб беролмаганидан кейин берилди.\nБрифингда нима бўлди: 2018 йилдан Тошкент шаҳри ва вилоятида фақатгина янги қурилган уйни сотиб олганларга доимий прописка бериладиган бўлди. Лекин брифингда қатнашган ИИВ мутасаддиларининг фикрича, баъзилар пул ташлашиб бу "лазейка" орқали "оптом" доимий пропискага ўтиб олаяпти. ИИВ бу лазейкани ёпишга ваъда берди.\nЯнги уйни сотиб олган доимий пропискасиз фуқаро доимий пропискага эга фуқарога қараганда 10 баробар кўпроқ бож тўлайди. ИИВ мутасаддиси нега бир республика фуқаролари туғилиб ўсган вилоятига қараб ҳар хил бож тўлаётгани ҳақидаги саволга мазмунли жавоб беролмади.\nПрописка масаласининг ҳал этилиши ҳозир кузатилаётган жамоатчилик норозилигининг "градуси"ни тушириб, урбанизация жараёнларига, ижтимоий ривожланиш, хусусан, истиқболли кадрларнинг хорижга чиқиб кетишининг олдини олишга хизмат қилган бўлар эди.\n"Юксалиш" нимани таклиф қилаяпти: ҳаракатнинг таклифига кўра ҳисобга олиш ички ишлар органлари эмас, Давлат хизматлари марказлари ва интернет орқали соддалаштирилган тартибда амалга оширилиши керак.\nШунингдек, ҳаракат фуқаролар нафақат бирламчи, балки иккиламчи уй-жой бозорида ҳам уй сотиб олганда прописка бериш тартибини жорий қилишни таклиф этган. Аслида иккиламчи бозордан кўчмас мулк сотиб олишга қўйилган чекловларни бекор қилиш тартиби 2018 йилги давлат дастурида назарда тутилган, лекин қоғозда қолиб кетган.\n"Юксалиш"нинг фикрича, давлат дастурида белгиланган чора-тадбирлар ўз вақтида ва тўлиқ амалга оширилганида фуқароларнинг норозилиги ва муҳокамаларига сабаб бўлмас эди. Аксинча, фуқароларнинг конституциявий ҳуқуқларига амал қилиниши Ўзбекистоннинг халқаро майдондаги имижи янада ошишига, урбанизация жараёнларига, ижтимоий ривожланиш, хусусан, истиқболли кадрларнинг хорижга чиқиб кетишининг олди олинишига хизмат қилган бўлар эди.\n“Юксалиш” бу мавзуда ўтказган сўровда аксарият респондентлар бу тартиб фуқароларнинг конституциявий ҳуқуқларига мутлақо зид эканини айтган.\n"Кўриниб турибдики, давлат раҳбари тасдиқлаган давлат дастурига (2018 йил – “Фаол тадбиркорлик ва инновацион технологияларни қўллаб-қувватлаш йили” давлат дастури назарда тутилмоқда – таҳририят) киритилган ушбу банднинг амалга оширилиши бугунги кунда долзарб эканини жамоатчилик фикри натижалари ҳам тасдиқламоқда", – дейилади "Юксалиш" ҳаракати баёнотида.\n2018 йилги давлат дастурининг 56-бандида фуқароларнинг конституциявий ҳуқуқлари кафолатларини таъминлаш мақсадида доимий ва вақтинча рўйхатга қўйиш (ҳисобга олиш) тартибини соддалаштириш белгиланган эди. Хусусан:\nвақтинча прописка олти ойдан бир йилгача узайтирилди;\nмавсумий иш билан шуғулланиш (қурилиш ва қишлоқ хўжалиги ишлари) учун келган фуқароларга ҳисобга қўйиш тартиби соддалаштирилган;\nишга қабул қилаётганда прописка сўралмайдиган бўлди.\n13 июн 10:43 2 дақиқада ўқийсиз


Жаҳон 12:38 / 12.07.2020 79878\nТадқиқотнинг бу босқичи вазифаси вакцинанинг саломатлик учун безарарлигини кўрсатишдан иборат бўлган. “Вакцинанинг хавфсизлиги тасдиқланди. У ҳозирда бозорда мавжуд бўлган вакциналар хавфсизлигига мос келади”, деб айтган Сеченов университетининг Тиббий паразитология, тропик ва трансмиссив касалликлар институти директори Александр Лукашев.\nСиновлардан олдин кўнгиллилар текширилган, жумладан уларда коронавирусга антитаналар бор-йўқлиги аниқлаштириб олинган. Сўнгра улар коронавирусга чалинмасликлари учун 2 ҳафтага яккаланган ва шундан кейин уларни эмлаш амалга оширилган.\nВакцина қилинганлар тиббий ходимларнинг доимий кузатувида бўлган. Улар икки гуруҳга бўлинган: биринчи гуруҳдагилар вакцинанинг бир дозасини, иккинчи гуруҳдагилар икки дозасини олишган. Лукашевнинг айтишича, икки гуруҳдагилардан бирортасида эмлашнинг илк кунларидаги тана ҳарорати кўтарилишидан бошқа салбий реакциялар аниқланмаган. Кўнгиллиларни 15 ва 20 июлда чиқариш режалаштирилган. Шундан кейин кўнгиллилар ортидан уларнинг иммунитети ўзини қандай тутаётганини баҳолаш учун кузатув ўрнатилади.\nМутахассиснинг қўшимча қилишича, вакцинани ишлаб чиқишдаги кейинги қадамлар уни ишлаб чиқараётган корхона томонидан белгиланади.\nВакцина Н.Ф.Гамалея номидаги Эпидемиология ва микробиология миллий тадқиқот марказида ишлаб чиқилган. Унинг синовлари 17 июндан икки жойда - Сеченов университети ва Бурденко номидаги ҳарбий госпиталда бошланган. Ҳар икки жойда 38 нафардан кўнгилли эмлашда иштирок этган. Маълум қилинишича, университетда вакцинанинг кукун кўринишидаги варианти қўлланган. Ундан эмлаш жойининг ўзида мушакка киритишга мўлжалланган суюқлик тайёрланган. Госпиталда эса вакцинанинг суюқ ҳолатдаги кўриниши қўлланган.\nИюнь ўрталарида Россия бош вазири ўринбосари Татьяна Голикова 2020 йилда Россиянинг уч давлат муассасаси - Н.Ф.Гамалея номидаги марказ, “Вектор” илмий маркази ҳамда Вакциналар ва зардоблар марказининг вакциналари пайдо бўлиши кутилаётганини маълум қилган. Унинг айтишича, Гамалея номидаги марказ ишлаб чиққан восита августда давлат рўйхатидан ўтиши мумкин, унинг ишлаб чиқарилиши эса сентябрда бошланиши кутилмоқда.\nШунингдек, бош вазир ўринбосари Дмитрий Чернишенко сентябрдан аҳолининг коронавирусга қарши оммавий эмланиши бошланиши мумкинлигини айтган. Соғлиқни сақлаш вазири Михаил Мурашко эмлаш ихтиёрий бўлиши, у фуқаронинг розилиги билангина амалга оширилишига ваъда берган.


Спорт 21:00 / 12.02.2018 33845\nЖиззах вилоят ҳокимлигида ташкил этилган маросимда 2017 йилда Республика ва жаҳон ареналарида совринли ўринларни эгаллаган спортчилар вилоят ҳокими вазифасини бажарувчи Э.Салиев томонидан тақдирланди. Бу ҳақда KUN.UZ’нинг Жиззах вилояти мухбири Акмал Бинокулов хабар бермоқда.\nТашкил этилган мазкур маросимда қатнашган ёшлар ичида шу йилнинг 8-18 март кунлари Жанубий Кореянинг Пёнгчанг шаҳрида Паралимпия ўйинларида Ўзбекистон шарафини чанғи пойгаларида (6.5 км, 7.5 км, 15 км масофага) ҳимоя қиладиган спортчи Ёқутхон Холбекова ҳам бор эди.\nЁқутхон Холбекова енгил атлетиканинг кросс, югуриш йўналишлари бўйича 2009 йилда “Умид ниҳоллари”, “Баркамол авлод” спорт мусобақалари, бир неча бор Ўзбекистон чемпионатлари ва кубоклари ғолиби, 2014 йил Дубай (БАА)да ўтказилган паралимпия гран-при Халқаро мусобақасининг 2 та олтин медаль, 2014 йил Кореяда ўтказилган Параосиё ўйинларида (1500 метр) кумуш медаль, 2016 йил Тунисда ўтказилган Халқаро Бриллиант лигада (1500 метр) олтин медаль соҳибаси, Параосиё рекордчиси ҳисобланади. Унинг спортдаги натижалари муносиб эътироф этилиб, 2014 йил “Зулфия” номидаги Давлат мукофотига муносиб кўрилган.\nЁқутхон Паралимпия ўйинларига йўлланмани 2018 йил 18-27 январь кунлари Германиянинг Оберрайд шаҳрида халқаро мусобақада чанғи пойгаси бўйича 6,28,27-сония натижа билан қўлга киритди.\nВилоят ҳокими вазифасини бажарувчи Э.Салиев Ёқутхон агарда Жанубий Кореянинг Пёнгчанг шаҳрида ўтказиладиган Паралимпия ўйинларида биринчи ўринни эгалласа, Жиззах шаҳрида қурилаётган намунавий уйлардан бирини бошланғич бадалини тўлаб беришини таъкидлади.\nФуқароликни пулга сотиб олиш мумкин бўлган 10та давлат\n15:36 / 21.07.2018 46139\nЎзбекистонда йилнинг энг ғайритабиий қарорларидан бири қабул қилинди\n13:22 / 21.07.2018 137315\n22:39 / 18.07.2018 189526\nПрезидент ўқитувчиларнинг маошини ва жамиятдаги мавқеини ошириш бўйича топшириқ берди\n18:50 / 17.07.2018 104227


"Ходимлар ўз телефони орқали видеога ёки расмга олган йигитни менинг кўз ўнгимда қўлларини қайириб олиб кетишди. Йигит эътироз билдирганига қарамай, улар уни ҳудуддан ташқарига олиб чиқишди-да, машинага ўтқазишиб, олиб кетишди. Йигит нималарни телефони орқали суратга олгани ҳақида бирор нарса дейиш қийин, аммо бу ҳодиса мевалар турган пештахта олдида юз берди, менимча йигит ажойиб сурат олмоқчи бўлган", - дея хабар беради ҳодиса гувоҳи бўлган «Озодлик»нинг минтақадаги мухбири.\n«Озодлик» мухбирларининг хабар қилишларича, бу каби "қўрқинчли ҳаракатлар" тез-тез учраб туради. Уларнинг фикрича, бу хавфсизлик хизмати ходимларининг «Озодлик» ва бошқа сайтларга Туркманистондан фото ва видео жўнатаётган одамларни қидириши билан боғлиқ.\n"Мен тез-тез суратга туширганлар ёки кимнингдир телефонидан Туркманистон обрўсини тўкувчи суратлар чиқиб қолганларнинг ушланиши ҳақидаги хабарларни эшитиб қоламан. Бу гал эса ҳодиса менинг кўз ўнгимда юз берди", дея хабар беради «Озодлик» мухбири.\nБугунги кунда полиция ходимларини мамлакатнинг ҳамма бозорларида учратиш мумкин. Полиция, шунингдек хавфсизлик хизмати ходимлари нархлар устидан кузатув олиб боришади.\nЖамоат жойларида фото ва видеога олган фуқароларнинг ушланиши куни кеча Дашўғиз вилоятида юз берди. «Gök bazar» яқинида ва унинг атрофида телефони орқали суратга тушираётганлар тўхтатилмоқда», - дея 13 март куни хабар берди «Озодлик»нинг Дашўғиздаги мухбири.


Германияда “катта сиккизлик” давлатлари раҳбарлари анжумани иш бошлади.\nУнда АҚШ, Россия, Буюк Британия, Япония, Канада, Франция, Италия ва Германия раҳбарлари иштирок этмоқда.\nАнжуманда долзарб мавзулар, жумладан, глобал иқлим ўзгариши, Африка давлатларига кўмак дастури, Косово масаласи ҳамда АҚШнинг Марказий Европада ракета ҳужумидан мудофаа тизимини жойлаштириш режаси муҳокама этилади.\nАнжуман бошланишидан аввал АҚШ президенти Жорж Буш Германия канцлери Ангела Меркел ва Япония бош вазири Синзо Абэ билан учрашди.\nАнгела Меркел билан учрашувда Жорж Буш Киото протоколидан кейин қабул қилинган иқлим ўзгариши шартномасига хайрихоҳ эканини айтди.\n“Мен бу ерга сиз билан мазкур шартнома борасида яқиндан ишлаш иштиёқи билан келдим. Шартноманинг асосий мақсадларидан бири атмосферада иссиқхона эффектини пасайтиришдир. Яна бир мақсадимиз энергетика масаласида янада мустақилроқ бўлишдир, аниқроғи бизнинг дўстларимиз бўлган ва бўлмаган ҳудудлардан нефть маҳсулотлари келишини таъминлашдир”, - деди Жорж Буш.\nГерманияда “катта саккизлик” анжуманига қарши норозилик намойиши ҳам бўлиб ўтмоқда. Полиция ходимлари анжуман ўтказилаётган шаҳарча томон юриш қилган намойишчиларга қарши сув сепиб, кўздан ёш оқизувчи газ қўллашга мажбур бўлди.


Ўзбекистонда ишлаб чиқариладиган товарларга акциз солиғи ставкалари индексация қилинди | NORMA.UZ\nЎзбекистонда ишлаб чиқариладиган товарларга акциз солиғи ставкалари индексация қилинди\nПрезидентнинг 29.12.2017 йилдаги ПҚ–3454-сон қарори билан Ўзбекистонда ишлаб чиқариладиган айрим товарларга акциз солиғи ставкалари индексация қилинди.\n2018 йил учун акциз солиғи ставкалари республикамизда ишлаб чиқариладиган қуйидаги акциз солиғи солинадиган товарларга нисбатан ўзгартирилди:\n1. Алкоголли маҳсулотлар:\nтабиий равишда ачитилган натурал винолар (этил спирти қўшилмаган ҳолда) 10%га ↑;\nбошқа винолар 20%га↑. Натурал винолар табиий равишда ачитиш усули билан спирт қўшмасдан олинади. Натурал виноларда спиртнинг табиий даражаси 13%дан ошмайди. Қувватланган винолар виноматериалларга этил спирти қўшиш йўли билан олинади, уларда спирт даражаси 16 дан 19%гачани ташкил қилади. Шундан келиб чиққан ҳолда қувватланган винолар бўйича акция ставкалари ва унинг индексацияси натурал виноларга нисбатан жадал бўлади. Тегишинча, қувватланган виноларнинг қиймати натурал виноларга нисбатан кўпроқ суммага ошади;\nконьяк 27%га↑. Агар олдинги йилларда коньяк ароқни индексация қилиш миқдорларида индексация қилинган бўлса, охирги 3 йилда коньякни индексация қилиш ароқ индексациясидан жадаллашган. Коньяк анча қиммат ичимлик ҳамда унинг учун акциз ставкалари ароқ ва алкоголли маҳсулотларнинг бошқа турларига нисбатан юқорироқ бўлиши керак. Тегишинча, коньякнинг қиймати ароқ ёки винонинг қийматига нисбатан кўпроқ ошади.\nароқ, бошқа алкоголли маҳсулотлар ва этил спирти 25%га↑. Ароқ ─ алкоголли маҳсулотлар (пиводан ташқари) ичида асосий маҳсулот саналади, у ишлаб чиқаришнинг энг катта ҳажмлари, акциз солиғининг эса 90%идан ортиғини беради. Ароқ учун акциз индексациясининг жадал ўсиш темпи бир томондан алкоголли маҳсулотларнинг истеъмол қилинишини чеклаш зарурати билан изоҳланади. Бошқа томондан, бюджетга тушумларнинг мазкур манбасининг фиксал вазифалари муҳим саналади;\n2. Пиво 20%га↑. Пиво кучсиз алкоголли ичимлик саналади. Шундан ва ишлаб чиқаришнинг ортиб бораётган ҳажмларидан келиб чиқиб пиво учун акциз ставкалари алкоголли маҳсулотларнинг бошқа турларига нисбатан кам бўлмаган ҳажмда индексация қилинади;\n3. Тамаки маҳсулотлари 125%га↑. Тамаки маҳсулотлари учун акциз солиғи индексациясининг юқорилиги Жаҳон соғлиқни сақлаш ташкилоти (ЖССТ) талаблари ва «Алкоголь ва тамаки маҳсулотларининг тарқатилиши ҳамда истеъмол қилинишини чеклаш тўғрисида»ги Қонун қоидалари билан боғлиқ;\n4. Ўсимлик (пахта) ёғи ва техник мой – акциз ставкалари 2 баравар камайтирилди. Ўсимлик (пахта) ёғининг республикамиздаги энг муҳим озиқ-овқат маҳсулотларидан бири эканини инобатга олган ҳолда ва маҳаллий ишлаб чиқарувчини қўллаб-қувватлаш мақсадида (сўнгги йилларда ўсимлик ёғи импорти ошмоқда) акциз солиғи ставкалари камайтирилмоқда;\n5. Нефть маҳсулотларига акциз солиғи ставкалари ўзгаришсиз қолади, яъни 2017 йилдаги даражада сақланиб қолади. Бу нефть-газ тармоғи корхоналарининг молиявий аҳволини қўллаб-қувватлаш зарурати билан боғлиқ;\n6. «Женерал Моторс Ўзбекистон» АЖда ишлаб чиқарилган автомобилларга акцизнинг фоиз ставкаси 5,4 маротаба камайтирилди↓. Бу «Женерал Моторс Ўзбекистон» АЖ маҳсулотларига республикамиз ички бозорида нархларни оптималлаштиришга имконини беради ҳамда нархларни шакллантириш механизмини янада такомиллаштиришга ёрдам беради.\nЖадвалда (ПҚ–3454-сон қарорга 12-1-илова) республикамизда алоҳида ишлаб чиқариладиган акциз солиғи солинадиган товарлар бўйича 2018 йил учун акциз солиғини индексация қилиш 2017 йилга нисбатан кўрсатилган:\nСолиқ ставкаси акциз солиғи ва ҚҚСни\nҳисобга олмаган ҳолда бир ўлчов\nбирлигига сўмда ёки сотилган товарлар қийматига нисбатан фоизларда\n2018 йилда 2017 йилга нисбатан ўсиш/камайиш, %да\n2018 йил учун\n2. Винолар (1 дал тайёр маҳсулот учун)\n6. Ўсимлик (пахта) ёғи (1 тоннаси учун):\n8. «Женерал Моторс Ўзбекистон» АЖ ишлаб чиқарган автомобиллар 2\n1.06.2017 йилдан – 27%\n9. Нефть маҳсулотлари, табиий газ, суюлтирилган газ, заргарлик буюмлари, кумушдан ишланган ошхона анжомларига ставкалар ўзгармади\n2. "Женерал Моторс Ўзбекистон" АЖ автомобиллари, табиий ва суюлтирилган газ, қимматбаҳо металларга акциз солиғини тўловчилар ва уни тўлаш тартиби Ўзбекистон Республикаси Молия вазирлиги томонидан Ўзбекистон Республикаси Давлат солиқ қўмитаси билан келишилган ҳолда белгиланади.\n3. Нефть маҳсулотлари бўйича акциз солиғи суммаси маблағларни углеводород хом ашёси импортини молиялаштириш ва ушбу мақсадларга жалб этилган кредитларга хизмат кўрсатиш, шунингдек миллий валютани айирбошлаш курси ўзгариши муносабати билан юзага келадиган салбий курс фарқини қоплашга мақсадли йўналтирган ҳолда "Ўзнефтмаҳсулот" АЖнинг нефтни қайта ишлаш заводлари тасарруфида қолади.\n*) Ҳажмий улушда спирт 40 фоиздан кўп бўлган коньякка акциз солиғи ставкаси 1 дал тайёр маҳсулот учун 121 928 сўм миқдорида белгиланади.\n**) Ҳажмий улушда спирт 40 фоиздан кўп бўлган ароқ ва бошқа алкоголли маҳсулотларга акциз солиғи ставкаси 1 дал тайёр маҳсулот учун 111 339 сўм миқдорида белгиланади.


Яна 235 мингдан ортиқ оилага моддий ёрдам ажратилади – Газета.uz\nLotinchada 3 июн 2020, 22:48 Иқтисодиёт Жамият\nШу боис Маҳалла ва оилани қўллаб-қувватлаш вазирлигига қўшимча ажратилган 992 млрд сўм маблағни ҳамда «Саховат ва кўмак» жамғармасидаги 70 млрд сўм қолдиқни муҳтож оилаларга аниқ ва адолатли етказиш бўйича қатъий топшириқ берилди.\nШавкат Мирзиёев ишсизлик даражаси юқори, инфратузилма тармоқлари етишмайдиган туманлар, айниқса, чегарадош ҳудудлар иқтисодиётини ривожлантириш бўйича алоҳида ёндашув бўлиши кераклигини таъкидлади.\nБандлик ва меҳнат муносабатлари вазирлиги тизимида 300 минг аҳолини жамоат ишларига жалб қилиш, 265 минг нафарини ишга жойлаштириш, жумладан, вазирлик жамғармаси ҳисобидан шахсий томорқаларга 36 млрд сўм субсидия ажратиш орқали 18 минг камбағал аҳоли бандлигини таъминлаш имконияти борлиги кўрсатиб ўтилди.\n2020 йилда саноат соҳасида 7,5 мингта ҳудудий лойиҳани амалга ошириш ҳисобига 145 минг нафар камбағал аҳолини ишга жойлаштириш режалаштирилган. Бундан ташқари, қиймати қарийб 11 млрд доллар бўлган 206 та йирик ишлаб чиқариш қувватларини ишга тушириб, 31 мингдан зиёд юқори даромадли иш ўрни яратиш чоралари белгиланган. Бош вазир ўринбосари — инвестициялар ва ташқи савдо вазирига ушбу лойиҳаларни ўз вақтида бажариш бўйича топшириқлар берилди.\nҚишлоқ хўжалигида ҳам камбағалликни қисқартириш бўйича имкониятлар кўп дея қайд этилди йиғилишда. Биринчи ярим йилликда 38 минг гектар ерни оборотга киритиш ҳисобига 25 минг нафар, йил якунига қадар яна қўшимча 51 минг гектарни ўзлаштириш эвазига 45 минг одам бандлигини таъминлаш режалаштирилган. Бу ерларнинг 20 минг гектари кам таъминланган оилаларга берилади.\nХудди шунингдек, ғалладан бўшайдиган 120 минг гектар майдонни такрорий экин учун ажратиб, 300 мингга яқин оилага даромад манбаи яратиш белгиланган. Бундан ташқари, пахта-тўқимачилик кластерларининг 965 млн долларлик 107 лойиҳасини амалга ошириш натижасида 28 мингдан ортиқ янги иш ўрни ташкил этилади. Ветеринария ва чорвачиликни ривожлантириш давлат қўмитаси томонидан кам таъминланган 28 минг хонадонга наслли эчки, 50 мингта оилага парранда, 100 мингтасига наслли қуён тарқатилади.\nИнқирозга қарши курашиши жамғармасидан ажратилган 3,6 трлн сўм ҳисобидан бажариладиган қурилиш-пудрат ишларига 85 минг нафар одамни жалб қилиш мумкинлиги айтиб ўтилди.\n«Бир марталик ёрдам автомат тарзда тўланади» — молия вазири ўринбосари 26 май 2022, 22:39


Эрон Президенти Муҳаммад Ҳотамий Британия, Франция ва Германия ҳукуматларини расмий Теҳронга ядровий дастурни музлатиш борасида босим ўтказмасликка чақирди.\n02 март 2021, Тошкент вақти: 15:48\n“Акс ҳолда,-деди Ҳотамий,- Эрон БМТ ҳарбий мутаҳассислари билан ҳамкорлик қилишнинг бошқача усулини қўллаши мумкин”. Бу усул нимадан иборат эканлигини Эрон Президенти шархламади. Расмий Теҳрон ядровий дастур фақат тинчлик мақсадларини кўзлаганлигини билдирмоқда.\nХалқаро Атом Энергияси Агентлиги Муҳаммад ал-Барадей кеча Эронни БМТ ҳарбий мутахассислари билан тўлақонли ҳамкорлик қилмаётганликда айблади.


Қоҳирада Исроил-Фаластин музокаралари бошланди\nМиср пойтахти Қоҳирада Исроил ва Фаластин вакиллари Ғазо минтақасида тинчлик ўрнатиш юзасидан музокараларни бошлади.\nАҚШ 5 август куни БМТ вакиллари билан биргаликда мазкур музокараларда иштирок этиши мумкинлигини билдирган эди.\nФаластин делегацияси таркибига ҲАМАС ва Исломий жиҳод гуруҳи аъзолари ҳам киритилган. Фаластин томони минтақада тинчлик ўрнатилиши учун Исроилдан Ғазо қамалини бекор қилишни талаб этмоқда.\nИсроил эса Ғазода ҲАМАСнинг 3000 ракетаси ва 32 ер ости йўли йўқ қилинганини иддао этган ҳолда мазкур минтақанинг қуроллардан ҳоли ҳудуд бўлишидан манфаатдор эканини билдирмоқда.\nИсроил ва Фаластин ўртасидаги уч кунлик сулҳ 5 августда кучга кирди ва бу Исроил Ғазодан қўшниларини олиб чиқаётган даврга тўғри келди.\nИсроилнинг Ғазода ўтказган амалиётлари пайтида 1875 фаластинлик, жумладан, болалар ўлдирилди. Исроил томонидан эса 67 одам, асосан ҳарбийлар ҳалок бўлган.


Еймиз ва озамиз! - 15 Октября 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 22.02.2018, 04:04\nГлавная » 2014 » Октябрь » 15 » Еймиз ва озамиз!\nҚоринни йўқотиш учун фойдали тановул!\n«Бугун маза қилиб овқатланаман-у, 2 килограммга озаман!» Шунақаси ҳам бўларканми, дея ҳайрон бўлаётганлар диққатига: агар таомномани тўғри ташкил этсангиз, қанча есангиз ҳам тўлишмайсиз. Аксинча, ақл билан озишни ўрганасиз! Хўш, бу иш қандай бажарилади? Келинг, биргаликда ўрганамиз!\nГЎШТ ЎРНИГА ҚЎЗИҚОРИН\nУшбу маҳсулот таркибида холестеринни парчаловчи лецитин моддасидан ташқари, 30 фоизгача оқсил бўлиб, бемалол гўшт билан тенглаша олади. Демакки, хафтада 2 марта қўзиқоринли таом, егуликлар тайёрлаб, тана вазнини меъёрда сақлаш мумкин.\nОРТИҚЧА ЁҒЛАРГА ҚАРШИ ЛАВЛАГИ\nҲом ёки қайнатиб пиширилган қизил лавлаги тана вазнини меъёрда сақлашни истаганлар учун ноёб топилма. Кунора тушлик ёки кечки овқатга лавлагидан салат ёки таом тайёрлаб истеъмол қилинса, моддалар алмашинуви яхшиланиб, қонда қанд ва холестерин миқдори камаяди.\nЕНГИЛ ТАНАВВУЛ УЧУН ЕРЁНҒОҚ\nДиетологлар тавсиясига кўра, нонушта ва тушлик ўртасида енгил тамадди қилиб олиш мумкин. Бунда иштаҳани қулфлаш ва очлик ҳиссини бартараф этиш учун ерёнғоқни танланг. Бор-йўғи 100 гр ерёнғоқ ейсиз-у, 560 ккал фойда топасиз. Ана шу бир сиқимининг ўзиёқ организмда моддалар алмашинувини 11 фоизга фаоллаштиради. [ www.BePuL.NeT -Saytdan olindi!]\nБу икки мева пектинга бой бўлиб, очлик ҳиссини тезда бартараф этади. Тушликдан сўнг, бироз очиққандай бўлсангиз, битта олма ёки нок истеъмол қилинг. Кечқурун енгил тамадди қилишни ихтиёр этсангиз, олма ва нокдан тайёрланган салат еб олинг.\nНОНУШТАГА СУЛИ ЁРМАСИ\nМеъёридан ортиқ қайнатилмай пиширилган сули ёрмали бўтқа қоринни тўқ тутади. Шу билан бирга қонда глюкоза миқдорини меъёрлаштириб, ортиқча калориялардан сақлайди. Кунора ёки µафтада 3 кун сули ёрмасидан бўтқа истеъмол қилсангиз, ортиқча ёғлар қорин соҳасига ҳужум қилмайди.\nОРГАНИЗМНИ ТОЗАЛОВЧИ ЗАЙТУН ЁҒИ\nКечки тановул учун сабзавотли салат тайёрлаган бўлсангиз, уни 1-2 ош қошиқ зайтун ёғи билан аралаштириб олинг. Мазкур маҳсулот организм учун жуда фойдали бўлиб, ортиқча ёғларни парчалашда асқотади. Шунингдек, бел айланасида ортиқча қатлам ҳосил бўлмаслигини таъминлайди.\nИККИ ДОНА ТУХУМ\nЭрталаб 2 дона қайнатилган тухум истеъмол қилиб, бошқа ҳеч нарса еманг. Тухумдаги оқсил мушак массасини чиниқтириб, қорин терисининг таранглашувини таъминлайди. [ www.BePuL.NeT -Saytdan olindi!]\nБИР СИҚИМ МАЙМУНЖОН\nС витаминига мўллиги боис организм ҳужайларини ёғ безларидан ҳалос этади. Атиги бир сиқим маймунжон бир кунлик бадантарбиянинг ўрнини босиши мумкин.\nБИР, ИККИ, УЧ...\nТўғри овқатланиш билан бирга, албатта, жисмоний машқларни ҳам ёдда тутинг. Эрталаб 10 дақиқа енгил бадантарбия умумий қон айланишини яхшилаб, ортиқча ёғларни ҳаракатга келтиради. Шундан сўнг енгил тамадди қилсангиз, тана вазнингиз меъёрида бўлади.\nКатегория: Foydali maslahatlar / Полезны советы | Просмотров: 728 | Добавил: Sherlaruz.CoM | Теги: maslahatlar, foydali, Maslahat bering, маслахат беринг, текин маслахат, полезные советы, маслахат, tekin maslahat, Maslahat | Рейтинг: 0.0/0


Acura NSX америкалик автомобиль ишлаб чиқарувчиларнинг энг қимматбаҳо маҳсулотига айланди\n17:05 / 21.03.2016\nЯпонларнинг Acura NSX суперкарининг иккинчи авлоди АҚШ ҳудудида ишлаб чиқарилган энг қимматбаҳо модель бўлди. Бу ҳақда Kelly Blue Book маълумотномалар тақдим этувчи компания директори Мэтт Делоренцога асосланиб, Bizjournals нашри хабар тарқатган.\nШу йилнинг апрелидан Огайо штатидаги Мэрисвилл шаҳрида ишлаб чиқарилиши бошланадиган Acura NSX модели нархи 156 минг доллардан бошланади. Олиймақом версияси эса бадавлат харидорга 205,7 минг долларга тушади. Бу орқали «Акура» АҚШда ишлаб чиқарилган энг қиммат автомобиль мақомини Dodge Viper суперкаридан тортиб олади. Унинг бошланғич баҳоси 87,9 минг долларни ташкил этганди (топ варианти ACR нархи эса 118,8 минг доллар).\nЯпонияликлар концерни 2016 йилда Acura NSX’дан 800 дона ишлаб чиқаришни режалаштиришган. АҚШ бозорида апрель ойи охирида пайдо бўлади, Европага эса кузда олиб келинади.\nМэтт Делоренцонинг қайд этишича, бу автомобиль ундан кейинроқ тақдим этиладиган Ford GT тақдимотидан кейин ҳам АҚШда ишлаб чиқарилган энг қиммат автомобиль мақомини ўзида сақлаб қолади. Нархи тахминан 400 минг доллар атрофида бўлиши айтилаётган бу автомобиль Ford концернининг Канададаги заводида йиғилади.\nAcura NSX 2017 купеси 3,5 литрли битурболашган моторга эга. Турбомотордан ташқари машинани уч электродвигатель ҳаракатга келтиради, ундан иккитаси олд ўқни айлантиради. Ҳаммаси бўлиб Acura NSXда 573 отнинг кучи бор. Суперкар 3 секундда 100 км тезликка эриша олади, унинг максимал тезлиги соатига 307 км бўлади.


Организмда магний қуйидагича тақсимланади: 60 % га яқини скелетда тўпланади (гарчи фақат 1 % гина магний суяк тўқималари тузилмасига киритилган бўлса-да), 27 % га яқини – мушакларда, 1 % дан кўп бўлмагани ички муҳитда айланиб юради. Магний бир неча юзлаб эссенциал метаболик реакцияларда, шу жумладан, АТФ, оқсиллар, углеводлар, ёғлар ва нуклеин кислоталари, глутатион, циклик АМФ (ЦАМФ) синтезида иштирок этади.\nМагний суяк тўқималари, биомембрана ва хромосомаларда тузилмавий вазифани бажаради. Кальций ва калий билан бирга у мембраналар орқали ионлар ташилишини бошқаради.\nАсосий озуқа манбалари, сўрилиши ва организмни таъминлаш имкониятлари. Магний организмга кенг озиқ-овқатлар тўплами билан бирга тушади. Унинг яшил ўсимликлардаги аҳамиятли мавжудлиги улар таркибида хлорофилл борлиги билан боғлиқдир. Магний, шунингдек, бошоқли донлар, ёнғоқлар, денгиз маҳсулотларида ҳам кўп бўлади.\nБаъзи минерал сувлар (масалан, “Арзни”) ҳам магнийнинг яхшигина қўшимча манбаи бўлиши мумкин.\nСа : Mg нисбати 1 : 0, ... 0,4 (2 ... 2,5)га тенг бўлганда, овқатдаги магний энг яхши сўрилади.\nМагнийнинг асосий озуқа манбалари\nОвқат толалари, г\nКепакли буғдой нон\n130 (1 та ўртача)\nОрганизмни магний билан таъминлаш учун рационга турли-туман ўсимлик маҳсулотлари, йирик тортилган (ёки кепакли) ундан тайёрланган нон ва нон маҳсулотлари ва сут (қатиқ, йогурт) киритилиши лозим. Айнан сут маҳсулотларидан етарли миқдорда фойдаланиш парҳездаги магний билан кальцийнинг нисбатини ушбу минералларнинг энг яхши абсорбцияланиши учун оптималлаштиришга ёрдамлашади.\nОвқат толалари бошқа минерал моддалари сингари, рациондаги магнийнинг биологик оммабоплигини муайян миқдорда пасайтиради. Шунингдек, рациондаги оқсил танқислиги (30 г/сут. дан камроқ) ҳам магнийнинг биологик оммабоплигини пасайтиради.\nАралаш рациондаги магнийнинг ўртача 30 % и сўрилади.\nЕтишмаслиги ва ошиқчалигининг сабаблари ва намоён бўлиши. Катта ёшли одамлардаги магнийнинг алиментар танқислиги элементнинг овқат таркибида кам миқдорда бўлиши, магнийнинг сўрилиши бузилиши (Крон касаллиги, салабсорбция синдроми, узоқ давом этган диарея), шунингдек, минералнинг пешоб билан ортиқча йўқотилиши (қандли диабетда ва диуретик дорилар қабул қилганда) натижасида ривожланиши мумкин.\nМагний танқислигининг энг вақтли намоён бўлиши қон плазмасида ушбу минерал концентрациясининг 0,65 ммоль/л. дан камайишидир (гипомагниемия). Гипомагниемиянинг биринчи босқичида гипокальциемия (ҳатто рациондаги кальций миқдори етарлича бўлганида ҳам) ва қондаги кальций миқдорини тез нормаллашувини таъминловчи паратгормоннинг компенсатор ошиши кузатилади. Кейинчалик эса гипомагниемиянинг узоқ давом этишида гипокалиемия, авж олувчи гипокальциемия кузатилиб, у паратгормон ва D витаминига бардошли бўлади. Клиник кўринишларида тремор, мушак сиқилишлари, томир тортишишлари, кўнгил айниши, қайт қилиш нисбатан кўпроқ учрайди.\nМагнийнинг узоқ давом этувчи танқислигида суяк тўқималарнинг тузилиши бузилади, остеопороз ривожланишининг тузилмавий ва регулятор белгилари пайдо бўлади: гидроксиапатит кристаллари нисбатан йирикроқ ва мўртроқ бўлиб қолади ва қондаги кальций миқдорини меъёрий даражада ушлаб туришнинг гормонал назорати бузилади. Магний танқислиги қандли диабет билан хасталанганларда глюкозага нисбатан толерантликни пасайтиради ва томирларда, миокардда, буйракларда кальций чўкиб қолишини кучайтиради. Магнийнинг рацион билан ҳаддан ташқари кўп миқдорда тушиш хавфи мавжуд эмас.


Тошкентда тушум пулларини банкка топширмаган тадбиркор жазога тортилди\n18:48 / 18.05.2017\nТошкентлик Бобур Ҳалимов (исм-фамилиялар ўзгартирилган) хусусий тадбиркор сифатида рўйхатдан ўтгач, турли маҳсулотлар савдоси билан шуғулланишга киришди. Аммо тушум пулларини банкка топширишни хаёлига ҳам келтирмади. Бу ҳолат узлуксиз давом этавергач, ҳуқуқни муҳофаза қилувчи органлар томонидан у бошқараётган МЧЖда қисқа муддатли текшириш ўтказиш режалаштирилди, деб ёзмоқда “Ҳуқуқ” газетаси.\nАниқланишича, Б.Ҳалимов ўтган йилнинг тўққиз ойи мобайнида 102 млн. 100 минг сўм миқдоридаги пулларни банк муассасасига топширмаган, даромадларни эса солиқдан яширган экан. Яъни у давлат бюджетига тўланиши керак бўлган 35 млн. 105 минг сўмлик ягона солиқ тўловини қасддан тўламаганлиги фош этилди.\nБундан ташқари, Б.Ҳалимов тегишли тартибда лицензия олиб фаолият юритиладиган хизмат тури билан ноқонуний равишда шуғулланиб, аҳолига 950 млн. 506 минг сўмлик транспорт хизмати кўрсатгани маълум бўлди.\nАна шу қилмишлари учун Б.Ҳалимов ЖКнинг тегишли моддаси билан жавобгарликка тортилди. Суд савдо ва хизмат кўрсатиш қоидаларини бузишда айбдор деб топиб, унга тегишли жазо тайинлади.


Британиялик миллионер Ричард Саттон ўз қасрида ўлдирилди - Daryo\n21:40, 09.04.2021 37493\nБританиялик миллионер Ричард Саттон ўз қасрида ўлдирилди\nБританиялик миллионер, 83 ёшли Ричард Лексингтон Саттонни Дорсет графлигидаги Гиллингем шаҳри яқинида жойлашган шаҳар ташқарисидаги қасрида ўлдириб кетишди, деб ёзмоқда Meduza.\nThe Guardian нашрининг ёзишича, 7 апрель куни кечқурун маҳаллий фуқаро Саттон ва унинг шеригига пичоқ билан ҳужум қилган. Миллионер олинган жароҳатлар натижасида воқеа жойида вафот этди. Унинг ёнидаги аёл эса оғир аҳволда вертолёт билан Бристол шифохонасига етказилди. Маълумотларга кўра, у аёл Саттоннинг физиотерапевти, 65 ёшли Энн Шрайбер бўлган.\nЖиноятда гумонланаётган 34 ёшли эркак воқеа жойидан машинада қочиб кетган, лекин полиция унинг ортида таъқиб қилди ва Лондонда қўлга туширди. Гумонланувчи ҳам енгил жароҳатлар билан шифохонага ётқизилди.\nДастлабки маълумотларга кўра, Саттон ва Шрайбер гумонланувчи билан таниш бўлган.\nРичард Саттон 301 миллион фунт стерлинг бойлиги билан Буюк Британиянинг энг бадавлат одамлари рўйхатининг 435-ўринида турган. У Лондоннинг беш юлдузли Sheraton Гранд ва Парк Лейн кўчасидаги Атенеум меҳмонхоналарига эгалик қилган.\nМаълумот учун, Францияда ҳам 3 апрелдан 4 апрелга ўтар кечаси номаълум шахслар тадбиркор ва сиёсатчи Бернар Тапининг уйига бостириб кирди ва уни тўнаб кетди. Воқеа Тапининг шаҳар ташқарисидаги уйида содир бўлди. Маълум бўлишича, жиноятчилар уй эгаларини боғлаб қўйган ва калтаклаган.\nЧехиянинг энг бой одами Аляскада вертолёт қулаши оқибатида ҳалок бўлди\nФранцияда вертолёт ҳалокати оқибатида миллиардер ва сиёсатчи Оливье Дассо ҳалок бўлди\n20:31, 17.04.2022 66069\n07:50, 03.05.2022 74995\n00:18, 17.05.2022 109\n23:59 Бугун 1414\n23:50 Бугун 1745\n07:30 Бугун 62338


Олмон банки мижозларга шаръий-инвестиция (маблағ) дастурини таклиф этмоқда\nНемис WestLB банки ўзининг янги инвестиция-маҳсулоти бўлмиш “Исломий стратегия индекси”ни тақдим этди. Зарар кўриш эҳтимоли оз бўлган ушбу сертификат-шаҳодатномалар Франкфурт ва Штутгарт биржаларида қайд этилган.\nСертификат қиймати – WestLB Олмон Исломий индекси ҳамда шариат мезонлари бўйича фаолият олиб борадиган ўнлаб олмон фирмалари акциялари йиғиндисидан келиб чиқиб мўлжалланган.\nЯнги сертификат Олмония Мусулмонлари Марказий кенгаши томонидан ҳам маъқулланган. Ушбу кенгашнинг таъкидлашича, мазкур маблағ-дастури Исломий шартларга мос келади ва кўрсатилган талабларга жавоб бера олади.\nШариат мезонларига кўра, Исломий индекслар – Исломда таъқиқланган моллар билан савдо-сотиқ қилувчи корхоналарни ўз таркибига киритмайди. Масалан у: спирт савдоси, тамаки, чўчқа гўшти, қурол-аслаҳа, ўйин савдоси, шунингдек, фоиз ундирадиган соҳалар билан иш олиб бормайди.\n“Олмон Исломий индекси”га кирган мамлакатнинг асосий фирма номлари орасида – спорт моллари ишлаб чиқарувчи Adidas компанияси, Siemens муҳандислик компанияси, SAP дастурий таъминлаш фирмаси, кимёвий йирик фирма бўлмиш BASF, ҳамда Bayer дори-дармон ишлаб чиқариш компаниялари мавжуд.\nМазкур индекс таркибига (акцияларининг асосий сақловчиси давлат бўлиб ҳисобланадиган) Олмония етакчи почта компанияси – Deutsche Post ҳам киради. Deutsche Post асосида DHL – халқаро етказиш ҳизмати фаолият юритади.\nЯнги Исломий индекс – WestLB-ни саралаш борасидаги (баъзи кичик истисноларини ҳисобга олмаганда) қатъий мезонлари учун “мустаҳкам, барқарор, чидамли инвестициялар” сирасига киритиш мумкин.\nОхирги янгиланган ( 13.03.12 18:46 )


Қачон Ўзбекистон яхши бўлади?\nҚор ёғиб ўзбекистонликлар газ тақчиллиги билан юзма-юз қолган бир пайтда вилоятлар ҳокимлари телевизорда саволларга жавоб бермоқда.\n"Эркин микрофон" суҳбатдошларидан бири ҳокимга савол бериш имкони бўлганда ана шу саволни беришини айтади.\nЎзбекистонда қор ёғди: газ тугади\nНоябр ойининг илк кунлариёқ Ўзбекистонда ҳаво ҳарорати пасайиб кетди ва 7 ноябр кечқурун республиканинг аксар вилоятларида қор ëғди.\nҲаво совиши билан шундоқ ҳам милтиллаб турган газ чўғи камайди, бутун бошли маҳаллаларда иссиқлик мосламаларига газ умуман келмади, деб хабар берди 8 ноябр куни “Эркин микрофон”га турли вилоятлардан сим қоққан ўзбекистонликлар.\nШундайлардан бири Урганч шаҳрининг Анна Герман кўчасидаги кўп қаватлик уйлардан бирида яшовчи Аделя Жуманиëзова.\nҲаво ҳарорати - 3га тушган ҳозирги кунларда тунни ишхонамда ўтказаяпман, дейди Аделя опа.\n- Ҳозир Урганч шаҳрида тўртинчи қаватда арендада яшаяпман. Бугун уйга борсам, батареялар умуман муздай. Отоплениени ëқмади. Кеча кечаси - 3 бўлди. Эрталаб қарасам, ҳамма сувлар музлаб қолган. Бизларнинг идорада сув йўқ музлаб қолгани учун. Мен ҳозир ўзимнинг кабинетимда яшаяпман. Чунки уй совуқ. Жума, шанба, якшанба кунлари уйда эдим. Устимга кийимларимни кийиб ухладим. Жуда ҳам совуқ. Анна Герман кўчасидаги беш қаватли дом. Батареялар умуман муздай. Уйга бориб овқатимни олиб келдим обедга. Даже уйнинг ичида пахта ëғи қотиб қолган. Мен ҳозир мажбурликдан идорада яшаяпман. Чунки кабинетимда ëз-қиш кондиционери бор, плиткам бор ва идоранинг батареяларига бугун эрталаб отопление беришди.\nОзодлик: Нимага бунақа бўлаяпти? Болалилар қанақа қилиб жон сақлаяпти?\n- Мен ўша саволни бермоқчи эдим ўзимизнинг маҳаллий амалдорларга. Чунки жума ва шанба кунлари маҳаллий вилоят телевидениесида бизнинг вилоят ҳокими чиқиб гапирган. Как будто газнинг лимити йўқмиш. У одамларга кўмир сотиб олишни таклиф қилаяпти. Кечирасизу кўмирни ҳовлиси борлар сотиб олади. Домда яшаëтганлар кўмирни олган тақдирда ҳам унга алоҳида печка қуриш керак.\nОзодлик: Ҳар йил шунақа бўлармиди ë бу йил бошқачароқми?\n- Мен ҳам ҳайронман нимага. Бизнинг яшашимиз йилдан йилга ëмонлашиб бораяпти. Биз каменний векка қараб кетаяпмиз. Бир пайтлар кўмир ëқардик эсингиздами? Мен у пайтларда ëш бола эдим. Онам уйни кўмир билан қиздирарди. Беш-олти ëшда эдим. Ҳозир мен 59 ëшдаман. Ҳамма давлатлар олдинга кетса, биз аксинча орқага қараб кетаяпмиз, дейди Аделя Жуманиëзова.\nУрганчлик Аделя опа, “Эркин микрофон” орқали Ўзбекистондаги каттаю кичик мансабдорларга мурожаат қилиб, уларни куну тунни устки кийимларни қатма-қат кийиб ҳам иссиқ топа олмаëтган минг-минглаб ўзбекистонликлар, айниқса норасида гўдаклар азобини ўз танасида ҳис этиб кўришга чақиради.\nОзодликнинг Skypeдаги манзилига бўлаëтган қўнғироқлар сони кунига ортиб бормоқда, зотан уй ва қўл телефонларидан Озодликка сим қоқишга чўчиган ўзбекистонликлар, хавфсизлик нуқтаи назаридан ўзлари учун бехавотир Skype воситасида алоқага чиқмоқдалар.\nНукус шаҳридан Skype орқали Озодликка боғланиб, ўз исмини айтишни сўрамаган йигит Ўзбекистон ва Туркманистон президентлари ўзаро муносабатларни янада ривожлантириш ҳақида чиройли гаплар гапириб турган ҳозирги даврда ўзбек-туркман чегарасининг Хўжайлидаги чегара пунктида ўзи гувоҳ бўлган манзара ҳақида гапиради.\n- Қариндошларим бор Туркманистонда. Ўзбекистон томонга ўтасиз, лекин Туркманистон томонга ўтиш жуда ҳам қийинлашиб кетди. Одам кўп, ўтиш мумкин эмас, ўтказмайди ҳам. Уже икки ой бўлди. Одам кўпда. Кичкина шовқин қилсангиз, ҳаммасини чиқариб ташлаяпти. Туркманлар ҳам Ўзбекистонга ўта олмайди. Олдинлари яхши эди. Ҳозир қийинлашиб кетди. Тонг билан соат 5да борасиз. Рўйхатга ëзиласиз. Соат 5да борсангиз, 200нчи бўлиб рўйхатга ëзиласиз. Кунига 150-200 одам. Хўжайли шаҳридан ўтамиз. Ўтганлар ўтади, ўтмаганлар қайтади. Нейтралкада тунайди. Ҳозир ўтаëтган одам кўп. Туркманистон ўтказмаяпти. Ҳеч нарса талаб қилмайди. Паспортларни кўради. Бешта ўзбекистонликни чақиради, кейин бешта туркманни чақиради. Бештасини ўтказаман дегунча бир соат ўтиб кетади. Албатта нарса текширилади. Туркманистонга ўтиш учун 8 доллар тўланади. Документда 6 доллар, биздан 8 доллар олади. Ўзбек пул олмайди. Туркманлар олади. Устига икки долларни нимага олишини сўрасак, айтмайди. Сўрасак, қайтариб юборади, дейди Қорақалпоғистондан Озодликка Skype орқали боғланган йигит.\nOzodSkype га қўнғироқ қилиб, ўз мулоҳазаларини ўзбекистонликлар билан ўртоқлашмоқчи бўлганлардан бири, самарқандлик аëл Озодлик мухбирининг “Бугун сизда ўзингиз яшаëтган вилоят ҳокимига бевосита савол бериш имкони бўлганида, ундан нимани сўраган бўлардингиз?” деган саволига мулоҳаза билдирди.\n- Қачон Ўзбекистон яхши бўлади? Билмайдида. Нимага Ўзбекистонда ишлаб чиқаришни йўлга қўймайди? Нимага одамларга иш очилса, ишлашга қўймайди? Агар ишлашга имконият бўлса, одамлар оддий кичкина корхоналар очса, нормалний газ, светини топшириб одамлар ишласа бўладику. Ўзбекистонда бунақа бўлмайди. Ҳали милиция келади, ҳали газ келади, ҳали сув келади. Ҳатто сиз тўлаган бўлсангиз ҳам бирорта причина топади. Мисол учун кичкина ошхонача очсангиз, ҳали пожарний келади, ҳали у, ҳали бу келади, ишқилиб сизни ишлашга қўймайдида. Ҳар кун бепул овқатингизни еб кетади катта ишларда ишлайдиган одамлар. Одамлар кичкина корхона очса, одамларни иш билан тъминлаш мумкинку. Иш йўқ Ўзбекистонда, дейди самарқандлик аëл нафақат Самарқанд, балки Ўзбекистоннинг бутун ҳокиму вазирларига мурожаат қила туриб.


Толибон ҳокимиятни эгаллаб олганидан кейин Кобулда нима содир бўлади\n17 Avgust 18:00 / Published in Жаҳон\nТолибон қўлга олган Кобул қандай яшайди\nАфғонистонда Толибон Афғонистон Ислом Амирлигининг байроқларини осиб қўйди. Шаҳада қора ёзувда ёзилган оқ тувалларда.\nЯшил-қизил-қора республика байроқлари олиб ташланди.\nТолибон (Россияда тақиқланган) назорати остига ўтган Афғонистон пойтахти кўчаларидан тўғридан-тўғри эфирга узатиладиган Афғонистон Tolo News телеканали мамлакатдаги вазият ҳақида хабар беради.\nАёллар кўчаларда кўринмайдилар, уйларга яширинишга шошилишди. Телеканал маълумотларига кўра, арафада пойтахтда дўконлар ва аёллар тасвири туширилган гўзаллик салонлари бўялган.\nКўпинча радио ва телевидение одатдагидек ишлайди – янгиликлар, филмлар, спорт дастурлари. Аксарият аҳоли ҳали ҳам сунъий йулдош каналларидан фойдаланиш имкониятига эга. Аммо оҳанг ўзгариши аллақачон баъзи каналларда содир бўлган, кўнгилочар дастурлар ўрнига диний дастурлар ва Қуръондан суралар ўқилмоқда.\nМаҳаллий аҳолининг ижтимоий тармоқлардаги нашрларига қараганда, одамлар «уларни тақдирига қолдирган» собиқ ҳокимият ва америкаликлардан қўрқишади ва ғазабланишади. Кўплаб ёш афғон аёллари таълим олиш ва ишлаш, шунингдек, нормал ҳаёт кечириш имкониятидан маҳрум бўлишидан қўрқишади.\n«Мен энди севимли мусиқамни тинглай олмайман, баланд овозда куламан, севимли кафеда дўстларим билан учрашолмайман, ўзим ёқтирган сариқ кўйлакни кийиб лабларимни пушти лаб бўёғи билан бўяшим мумкин эмас», — деб ёзади афғонистонлик аёл Инстаграмда. «Ўтган йиллар давомида мен орзу қилган, ишлаган ва диплом олган ҳамма нарса, худди Толибон қулаганидан кейин 2001 йилдан бери қурилган нарсалар сингари, йуқ бўлиб кетади».\nЯкшанба куни пойтахтга кирган Толибон биринчи бўлиб Кобул университети ва таълим вазирлиги биносини эгаллади. Улар дарҳол аёлларга ишлаш ва ўқиш ҳуқуқи берилишини ваъда қилишди, лекин душанба куни пойтахтнинг аксарият мактаблари ва университетлари ёпилди.\nБундан ташқари, якшанба куни Толибон собиқ ҳокимият ва хавфсизлик кучлари вакилларидан қасос олмасликларини айтган. Шунга қарамай, тармоқда афғонларнинг Ғарб компаниялари билан ишлаган собиқ политсиячиларга, шунингдек, журналистларга рейдлар ўтказилаётгани ҳақида хабарлар аллақачон пайдо бўлган.\nБугун маълум бўлишича, Толибон Афғонистон ҳукумат амалдорларига умумий амнистия эълон қилган.\nРБC маълумотларига кўра, «Толибон» ҳаракати аъзолари (Россия Федерациясида тақиқланган) Кобул аҳолисига зарар этказмайди, лекин шаҳарликлар шунга қарамай, вазият ҳал бўлмагунча уйда қолишни афзал кўришади.\n“Толибон Афғонистонга бостириб кирди, лекин ҳозирча ҳеч кимга зарар этказмаган. Ҳозирча ҳамма нарса тинч. Ҳаёт деярли ўзгармади. <…> Улар ҳеч кимни ўлдиришни хоҳламайдилар «, — дея изоҳлади РУДН университети талабаси Аҳмад Санор Накиби (асли Мозори Шарифдан) ва» Толибон «ҳарбийлар ва политсияни «кечирди».\nБироқ, Кобул аҳолиси, Накибининг сўзларига кўра, жуда қўрқишади ва АҚШга кетмоқчи.\n«Билмадим, нега улар буни хоҳлайдилар. Толибон бизни ўлдирмоқчи эмас, лекин, албатта, ҳозир одамлар озодликдан маҳрум бўлишди”, — дея қўшимча қилди у.\nКобул шаҳрида яшовчи Мудасернинг айтишича, душанба куни ҳеч ким пойтахтга ишга келмаган, шу жумладан полиция. “Толибон полиция сифатида ишлайди, шаҳарни талончилардан ҳимоя қилади. Албатта, одамлар нима бўлаётганидан қўрқишади, айниқса аёллар.\nПойтахтнинг яна бир фуқароси Назир Эйхласнинг айтишича, одамлар қўрқувдан кўра Афғонистон Толибон қўлига қанчалик тез тушиб кетганидан кўпроқ шок ҳолатида.\n«Ҳеч ким Афғонистон икки ҳафта ичида қулаб тушишига ишонмасди. Бу эрдаги ҳар бир афғон мамлакат Толибонга ҳеч қандай курашсиз таслим бўлганига ва бу АҚШ қўли билан қилинганига ишонади”, — деди у.\nTagged under: АФҒОНИСТОН, КОБУЛ, толибон, ҚЎЛГА ОЛИШ


Николя Саркозига нисбатан суд ҳукми ўқилди — Sof.uz\n1.03 22:38 120 Жаҳон\nСуд Франциянинг собиқ президенти Николя Саркозини "телефон тинглаш иши" бўйича уч йилга озодликдан маҳрум қилди, улардан иккитаси - шартли равишда. У коррупция ва нуфузли савдода айбдор деб топилди, деб хабар бермоқда РИA Новостига таяниб "darakchi. uz" интернет нашри.\nПрокуратура икки реал ва икки шартли йилни сўради. Франциянинг собиқ раҳбари ҳеч қандай изоҳ бермасдан суд биносини тарк этди.\nТергов шуни кўрсатдики, Саркози кассация суди ходимига 2007 йилда ЛъОреал меросхўри Лилиан Беттенкур томонидан президентлик кампаниясини ноқонуний молиялаштириш бўйича тергов ҳақида маълумот топиш учун пора беришга уринган.\nБу маълумот Траcфин молиявий разведкаси томонидан тайёрланган телефон ленталари эди. Суд жараёни 2020 йилда бошланган. Саркози барча айбловларни рад этиб келаётган эди.\nЭнди унга қарши яна бир иш - Ливия раҳбари Муаммар Қаддафийдан ноқонуний маблағ олиш бўйича тергов олиб борилмоқда.


"ЮРТИН ДОСТОН ЭТАР БАХШИ"\nМаданият 02.04.2019 250\nДеҳқонобод туманида вилоят ҳокимлиги маънавият ва маърифат маркази, вилоят маданият бошқармаси, "Деҳқонобод калий заводи" МЧЖ ҳамда "Ворис" фольклор ва номоддий маданий меросни ривожлантириш маркази ҳамкорлигида ўтказилган тадбир шундай номланди. Ушбу тадбир доирасида ташкил этилган давра суҳбати ва кўрик-фестивалда бугунги кунда вилоятимизда самарали фаолият кўрсатаётган бахши-шоирлар, фольклоршунос олимлар, маданият соҳаси ходимлари, бахшичилик санъати ихлосмандлари ҳамда "Деҳқонобод калий заводи" МЖЧ меҳнат жамоаси қатнашди.\nФестивални туман ҳокими З.Алиқулов ҳамда "Деҳқонобод калий заводи" МЖЧ директори Ҳ.Шерматов кириш сўзи билан очиб беришди. Ушбу тадбирни ўтказиш учун айнан Деҳқонобод тумани бежиз танланмагани, чунки бу ҳудудда достону термаларни севиб тингламайдиган кишилар деярли учрамаслиги, бугунги кунда бу ерда нафақат вилоятда, балки республикада ва халқаро майдонда ҳам танилиб улгурган кўплаб бахши-шоирлар самарали ижод қилаётгани билдирилди. Туманда бирор байрам-тантана йўқки, бахшиларсиз ўтса.\n- Шу маънода ушбу тадбирга аввалдан пухта ва юқори савияда тайёргарлик кўрилганди, - дейди вилоят маданият бошқармаси бош мутахассиси Фотима Жумаева. - Халқ оғзаки ижодининг етакчи жанри бўлган бахшичиликни кенг тарғиб қилиш, фольклор анъаналари ва қадриятларини сақлаш, ўрганиш, ривожлантириш ва вилоятда яшаб ижод этаётган бахшичилик санъатининг моҳир ижрочиларини рағбатлантириш каби мақсадлар кўзланган бундан. Шунингдек, фестиваль кишилар, айниқса, ёш авлод қалбида бахшичилик санъатига бўлган меҳр-муҳаббат туйғуларини янада кучайтиришга хизмат қила олди. Ахир бу санъат одамларни мардликка, ҳалолликка ундайди, юртни севишни ўргатади.\nДарҳақиқат, сўнгги вақтда мамлакатимизда халқимизнинг ноёб мероси саналган бахшичилик санъатини янада юксалтиришга ва эски аънаналарни қайта тиклашга, соҳа ижодкорларини ҳар томонлама қўллаб-қувватлашга, юртдошларимиз ва чет элликларнинг ушбу ўлмас санъатимиз намуналаридан кўпроқ баҳраманд бўлишига катта эътибор берилмоқда. Давлатимиз раҳбари қарорига мувофиқ, Сурхондарёда биринчи марта шу йилдан бошлаб "Халқаро бахшичилик санъати фестивали" ўтказилаётгани ҳам фикримиз тасдиғидир. Шунингдек, ҳукумат қарорига асосан, вилоятимизда келгусида бахшичиликни янада ривожлантириш бўйича чора-тадбирлар ишлаб чиқилган ва аллақачон улар ижросига киришилган. Бугунги кунда Деҳқонобод ва Чироқчи туманларидаги болалар мусиқа ва санъат мактабларида бахшичилик ва достончилик йўналишидаги синфлар фаолияти йўлга қўйилгани ҳам мазкур қадриятимиз сир-асрорларини ўрганишга иштиёқманд ёшларга катта имконият тақдим этди. Ҳозир уларга ўз соҳасининг усталари бўлган маҳоратли бахшилар сабоқ бермоқда.\n"Деҳқонобод калий заводи" МЖЧ фаоллар залида бўлиб ўтган ушбу тадбирнинг биринчи қисмида давра суҳбатига навбат берилди. Унда вилоятимизда бахчишилик санъати айни пайтдаги ривожи ҳолати, ютуқ ва камчиликлар, бу санъат намуналарининг аҳоли турмушида тутган ўрни ҳақида сўз юритилди. Филология фанлари доктори, Ўзбекистон Фанлар академияси Алишер Навоий номли адабиёт музейи директори Жаббор Эшонқулов, ҚДУ фольклоршунос олимлари Абдуолим Эргашев, Насим Очилов, Халқ бахшилари Қаҳҳор ва Абдимурод Раҳимовлар ҳамда бошқалар томонидан маърузалар қилинди. "Бахшичилик санъатини бугунги ҳаётимизга тарғиб қилиш", "Деҳқонобод бахшичилик мактаби - ёш бахшилар учун ҳақиқий ҳаёт мактаби", "Халқ оғзаки ижоди материалларини тўплаш, татбиқ этиш ва нашрга тайёрлаш муаммолари", "Бахшичилик санъатида "Устоз-шогирд" анъанаси" каби мавзуларга тўхталиб ўтилди.\nТаъкидландики, қашқадарёлик беқиёс истеъдод соҳиблари бўлмиш ижодкор ва ижрочи бахшиларни дунё тан олган. Бу воҳа достончилари, жумладан, деҳқонободлик (марҳум) Қодир бахши Раҳим ўғли, чироқчилик (марҳум) Азим шоир, қамашилик (марҳум) Ҳазратқул бахши Худойберди ўғли каби бахши-шоирларнинг овозлари Туркия, Америка, Россия, Франция, Тоғли Олтой, Ҳиндистон, Мўғулистон ва бошқа хорижий мамлакатларгача етиб борган ва достонсеварлар қалбини забт этган. Улардан баъзилари ўзга ўлкаларда бўлиб, халқаро анжуманларда иштирок этишган, халқ достонлари ва мусиқаси шинавандаларини ўз чиқишлари билан лол қолдиришган.\nМаълумки, воҳа аҳолиси дилидаги қувонч туйғуларини, орзу-умидларини, ўй-кечинмаларини достонларда куйлаган. "Алпомиш", "Рустам", "Гўрўғли", "Аваз" сингари достонларни яратган халқ, тинглаган аждодларимиз улар каби алп, жасур, мард, ор-номусли, элпарвар ва юртсевар, ахлоқий баркамол бўлишга интилган ва ўз авлодларини шу руҳда тарбиялаганлар. Анъанага изчил риоя қилиш, фарзандларнинг оталар ишига садоқати, маънавият, маданият ва санъатдаги давомийликни сақлаб қолиши ҳозирги кунда ҳам қашқадарёлик бахши-шоирларнинг достонлар куйлашига, янгиликлар яратишига, кўплаб достонхонлик давралари, давра суҳбатлари, илмий-амалий анжуманларнинг ташкил этилишига имкон яратмоқда.\nФестиваль доирасида машҳур Қодир бахши Раҳимов хотирасига бағишлаб, бахшилар баҳси ташкил этилди. Мазкур кўрик-фестивалда орзу-умид билан қўлига дўмбира ушлаган 30 дан зиёд бахши ва ҳаваскорлар қатнашди. Асли Деҳқонободдан бўлган, ҳозирда Сурхондарёнинг Музработ туманида яшовчи Чори бахши Умиров, Расул бахши Умиров, саккиз ёшли Диёрбек Расулов, Халқ бахшиси Шодмон Хўжамбердиев ўз маҳоратларини намойиш этишди. Учта шарт асосида ўтган баҳсда қатнашчиларга дўмбира чертиш, таниқли бахшилар ижодидан парча айтиш, ўзи ижод қилган термаларни куйлаш вазифаси топширилди. Бунинг учун уларга маълум вақт ҳам берилди.\n- Бу ўзига хос мусобақада рақобат жуда кучли бўлди, - дейди танловниг биринчи ўрин соҳиби Баҳром бахши Раҳимов. - Чунки бу ерга Қашқадарёнинг чор тарафидан, қўшни Сурхондарёдан манаман деган бахшилар келишганди. Бу ҳам кишига янада завқ ва куч берди. Отам ижодига мансуб, "Гўрўғли" туркумига кирувчи "Жорҳун" достонини ижро этдим. Кейин ўзим яратган "Қолар" термасини куйладим. Чиқишим ҳакамларга маъқул келиб, юқори ўринга муносиб кўришди. Бундай баҳслар, юқори эътибор ҳар қандай бахшини руҳлантиради, албатта.\nКўрик-фестиваль якунларига кўра, иккинчи ўрин нишонлик Муродулла Алиқуловга, учинчи ўрин чироқчилик Санжар Чубаевга насиб этди. "Энг кекса бахши" йўналишида 82 ёшли Чори бахши Умиров, "Энг ёш бахши" номинациясида унинг набираси Диёрбек Расулов тақдирланди. Шунингдек, бахшилар - Аҳмад Шотўраев, Алиёр Норматов, Анвар Бўриев, Муҳаммади Даминов, ака-ука Шойқул ва Бойқул Мирзаевлар, Эркин Ўролов, Илҳом Раҳимов сингари қатнашчилар маҳорати эътироф этилди. Барча иштирокчиларга "Деҳқонобод калий заводи" МЖЧ раҳбарияти томонидан тайёрланган махсус совғалар, ғолиб ва совриндорларга эса сертификатлар берилди.\nЯкунда бу каби фестивални ҳар йили шу вақтда Деҳқонобод туманида ташкил этишга келишиб олинди.\nҚайд этиш жоиз, жорий йилнинг 5-10 апрель кунлари Термиз шаҳрида бўлиб ўтадиган "Халқаро бахшичилик санъати фестивали"да ҳам вилоятимиздан асосий ғолибликка даъвогар қатор маҳоратли бахши-шоирлар иштироки кўзда тутилган. Уларга катта ишонч билдириб қоламиз.


Кечки дайжест: 10 ноябрнинг энг муҳим хабарлари\nЯкунланиб бораётган 10 ноябрь Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nЎзбекистон Республикаси Президенти вазифасини бажарувчи Шавкат Мирзиёев 2016 йилнинг 10 ноябрь куни Дональд Трампни сайловдаги ишончли ғалабаси ва Америка Қўшма Штатлари Президентлигига сайланганлиги муносабати билан табриклади.\n2016 йилнинг 10 ноябрь куни Ўзбекистон РеспубликасиТашқи ишлар вазирлигининг расмий веб-саҳифасида виртуал қабулхона фаолият юрита бошлади.\nЎзбекистонликлар Абдулла Ориповни сўнгги йўлга кузатмоқда\nЎзбекистонликлар халқ шоири, Ўзбекистон Қаҳрамони, Ўзбекистон давлат мадҳияси муаллифи Абдулла Орипов билан видолашмоқда.\nЕврокомиссия раҳбари Жан-Клод Юнкер қачонлардир Европа армиясини ташкил этиш зарур бўлишини айтган.\nКуба мамлакатнинг бутун ҳудуди бўйлаб ҳарбий машғулотлар ўтказилишини эълон қилди\nКуба ҳукумати мамлакатнинг бутун ҳудудида қўшинларнинг тайёрлигини текшириш мақсадида 5 кунлик ҳарбий машғулотлар ўтказилишини эълон қилди.\nЭрдўған Трамп билан қўнғироқлашди\nТуркия президенти Ражаб Тойиб Эрдўған Дональд Трампга қўнғироқ қилди ва уни АҚШнинг 45-президенти бўлгани билан қутлади.\nРоссиянинг Интерпол Бош ассамблеясида қатнашган делегациясига раҳбарлик қилган полиция генерал-майори Александр Прокопчук ушбу ташкилотнинг вице-президентлигига сайланган.\n2016 йил бошидан бери Божхона иттифоқига аъзо бўлмаган давлатларга Россияда ишлаб чиқарилган автомобилларни экспорт қилиш ҳажми 2 мартага ўсган.\nМалайзияда ўзбекистонлик 17 аёл жинсий қулликдан қутқарилди\nФото: New Strait Times\nКуала-Лумпур полицияси 8 ноябрь куни Букит Цейлон туманида қўшмачиликда гумон қилинган аёлни қўлга олди.\nГанада биринчи кўчиб юрувчи музей очилди\nPhotograph: Ofoe Amegavie/ANO\nГанада мамлакат бўйлаб кўчиб юрувчи музей пайдо бўлди.\nЙилнинг энг яхши «яшил» машинаси даъвогарлари маълум қилинди\nАмериканинг Green Car Journal нашри «Йилнинг энг яхши яшил автомобили» учун даъвогарлар рўйхатини эълон қилди.\nЖанубий Кореянинг Hyundai компанияси Creta STC деб номлаган концептуал пикапини намойиш этди.


Янгиобод туман ФҲДЁ: ажримларнинг сабаби нимада? » Sangzor.uz - Инновацион янгиликлар портали\nSangzor.uz - биз сизга яқинмиз! » Жиззах янгиликлари » Янгиобод туман ФҲДЁ: ажримларнинг сабаби нимада?\nЖасур ва Сабинанинг никоҳи Янгиобод туман ФҲДЁ бўлими томонидан 2018 йилнинг сентябр ойида расман қайд этилди. Катта орзулар билан қурилган оила 2021 йилда ўзаро тушунмовчиликлар туфайли ажрим билан якун топди.\nТил бесуяк, ҳар хил гапни ўйламасдан гапириб қўяди. Уларнинг чиройли турмуши айнан “Тилнинг ноўрин сайраши” туфайли шу холатга келди. Уйдаги гапларни Сабина онасига телефон орқали етказиб турар бу қайнонасига ёқмасди. Ваҳоланки ўртада ҳар хил келишмовчиликлар, даҳанаки айтишувлар бошланади. Қудаларнинг ўзаро муносабатларига дарз кетди.\nФҲДЁ бўлими ходимлари, маҳалла фаолларининг саъй-ҳаракатларига қарамай ёш оила ярашиш ниятидан қатъий воз кечди.\nХалқимиз орасида “Чиққан қиз чиғириқдан нари” деган ибора бежизга айтилмаган. Келин ўзга бир хонадонга бордими демак, бир умр яшайдиган, муросаю-мадора қиладиган ошёни ўша уй, оила аъзолари ҳисобланади. Уйдаги гапни кўчага чиқариш кўпинча яхши оқибатларга олиб келмаслигини ҳаммамиз жуда яхши биламиз. Лекин ҳаммамиз ҳам ўша қоидага амал қиляпмизми?\nИкки тарафни тингласангиз иккиси ҳам ўзича ҳақ. Бир-бирини айбини очган, бисотидаги бор гаплар билан ҳақорат қилган. Ёшларку майли аммо катталар-чи? Айнан улар эмасми ёшларга ўрнак бўладиган. Қудалар муроса йўлини излаб, уларга тўғри йўналиш берганларида эди бу оила ажрим ёқасига келиб қолмаган бўларди. Қарс икки қўлдан чиқади. Икки тарафнинг ҳам ўзига яраша хатолари бор. Тилнинг ким ўзарга ўйнаши натижасида икки оила аъзоларини кўз кўрмас даражага келтириб қўйди.\nЭнг ачинарлиси Янгиобод туман ФҲДЁ бўлимида жорий йилнинг 6 ойи давомида 18 та оиланинг ажрими қайд этилган. Шундан, 6 та оиланинг никоҳи эса фарзандсизлик оқибатида барбод бўлди.\nФҲДЁ бўлими ходимлари, маҳалла фаоллари ва хотин-қизлар бўйича туман маркази мутахассисларининг аралашуви билан 3 та оила яраштирилди.\nШарофат Ғафурова - Янгиобод туман ФҲДЁ бўлими мудираси\nОилавий бахт боқий бўлиши мумкинми?\nДўстлик туман ФҲДЁ бўлими биринчи чорак сарҳисоби


Қозоғистон ишбилармон доиралари вакилларидан иборат делегация Жиззах шаҳрида бўлди\n01:20 / 14.06.2017\nЎзбекистон Республикаси Президенти Шавкат Мирзиёевнинг Қозоғистонга расмий ташрифидан сўнг икки мамлакат ўртасидаги дўстона муносабатлар янги босқичга кўтарилди. 12-13 июнь кунлари Қозоғистон Республикаси Жамбил вилояти ҳокимияти, бошқарув идоралари ва ишбилармон доиралари вакилларидан иборат делегация Жиззах шаҳрида бўлди. Жамбил вилояти ҳокими Карим Кокрекбаев бошчилигидаги делегация таркибида вилоят ҳокими ўринбосари Ерканат Манжуов, Т.Рыскулов райони ҳокими Жарылкасын Айтаков, Жуалын шаҳри ҳокими Бахтияр Копбосынов, шунингдек, вилоят бошқарма ва ташкилотлари раҳбарлари, “НК “СПК “Тараз” акциядорлик жамияти раҳбарияти вакиллари, қишлоқ хўжалиги соҳасидаги йирик ишлаб чиқариш бирлашмалари ва тадбиркорлар вилоятнинг иқтисодий салоҳияти билан яқиндан танишиш мақсадида Жиззах шаҳрига ташриф буюрди. Бу ҳақда Жиззах вилояти хокимлиги Ахборот хизмати хабар бермоқда.\nКўҳна ва навқирон Жиззах заминида карнай-сурнай садолари остида Жиззах вилоят ҳокими Улуғбек Узаков бошчилигида кутиб олинган меҳмонлар дастлаб вилоят марказидаги Олимпия захиралари спорт коллежида бўлишди.\nТадбиркорликка кўмаклашиш марказига ташриф\nМарказда бўлишган делегация аъзолари тадбиркорларга барча турдаги хизмат кўрсатиш йўлга қўйилганлигини эътироф этишди. Уларга тадбиркорлар учун барча соҳа мутахассислари бевосита уларнинг талаб ва таклифларини ўрганиб, муаммоларига ечим топиши мумкинлиги тушунтирилди.\nДелегация аъзоси Мақсуд Несенбоев гўшт етиштиршга ихтисослашган фермер хўжалиги раҳбари бўлиб, фермер хўжалигида етиштириладиган ҳар бир қорамолнинг тирик вазни 600-700 кг. келишини, 3000 бош қорамол парваришланаётгини айтди.\nЖиззах политехника институти жамбуллик делегация аъзолари учун навбатдаги ташриф манзили бўлди. Миллий либосдаги қизлар нон ва ширинликлар билан кутиб олинган институтда меҳмонлар олий таълим даргоҳининг илмий ва ишлаб чиқариш салоҳияти акс этган кўргазма билан танишишди. Институтнинг замонавий ўқув-лабаратория хоналари, талабалар томонидан ташкил этилган конструкторлик буюмлари кўргазмасини қизиқиш билан кўздан кечиришди. Айниқса, вилоятда ягона ҳисобланган “Аккредитацияланган илмий-текшириш лабораторияси” деб номланган технологик кўргазма меҳмонларда катта таассурот қолдирди. Институт ўқитувчиси Холмели Қорақулов меҳмонларга технологик кўргазмадан ўрин олган ихтирочилик ишланмаларидан кутилаётган натижалар тўғрисида батафсил маълумот берди.\nШундан сўнг меҳмонлар Жиззах шаҳридаги Хотира боғида бўлишиб, Мотамсаро она ҳайкали пойига анвойи гуллар қўйдилар.\n- Халқларимиз ўртасидаги хотира ва эъзозлаш, ўтганларни ёд этиш, ўтмиш сабоқларидан хулоса чиқариш одати муштаракдир, - дейди делегация аъзоси Қасимхон Ханаев. – Тараз шаҳрида ҳам жунғорларга қарши курашган халқ қаҳрамони Санырық ботир, “Мангу олов” мемориали, Қозоғистонда сиёсий қатағон ва очлик қурбонлари хотирасига бағишланган ёдгорлик каби бир қанча хотира хиёбонлари мавжуд. Мотамсаро она ҳайкали миллионлаб халқлар бошига тушган Иккинчи жаҳон урушининг аянчли азиятларини ўзида тўла мужассам этган ёдгорликдир.\nБоғда делегация аъзолари Жиззах вилоятида яшаётган қозоқ диаспораси вакиллари билан ҳам учрашдилар. Миллатдошлар ўзаро самимий суҳбатда озод ва тинч ҳаёт ато этаётган фаровон ҳаёт ҳақида фикр алмашдилар.\nБахши-оқин Қумнехин Дуйсенов ва Қибрай туманидаги 2-сонли мусиқа ва санъат мактабининг ўқувчилари ижросида дўмбирада миллий куйлар, айтимлар ижро этилганида барчанинг кўнгли тоғдек кўтарилди. Ташриф Дўстлик уйида ҳам давом этиб, меҳмонлар вилоятимизда фаолият юритаётган миллий-маданий марказлар фаолиятига яратилган шарт-шароитлар билан яқиндан танишдилар, қозоқча патир, бовурсоқ ва қимрон билан сийландилар.\nШундан сўнг меҳмонлар ўтирган кортеж вилоят болалар кўп тармоқли тиббиёт марказига йўл олди. Бу ерда болалар саломатлигини сақлаш ва тиклашда яратилган шарт-шароитлар, соҳадаги сўнгги ютуқлар, технологияларнинг амалиётга тадбиқ этилишини билан яқиндан танишилди. Марказнинг лор, реанимация ва неонотология бўлимлари фаолияти билан яқиндан танишган меҳмонлар тиббиёт соҳасида ҳам билим ва тажриба алмашиш мақсадга мувофиқ бўлишини алоҳида таъкидлашди.\n“Жиззахпластекс” Ўзбекистон-Германия қўшма корхонасида ҳам бўлишиб, ип-калава ишлаб чиқариш қувватига кўра етакчи бўлган корхонадаги иш жараёни, ишчиларга яратилган шароитларни кўрдилар.\nАтиги икки сотихда...\nНуфузли меҳмонларни, айниқса, Ўзбекистон Республикаси Президентининг 2016 йил 22 ноябрдаги “2017-2020 йилларда шаҳарларда арзон кўп квартирали уйларни қуриш ва реконструкция қилиш Дастурини амалга ошириш чора-тадбирлари тўғрисида”ги қарори ижроси бўйича амалга оширилаётган ишлар жуда қизиқтирди. Улар даставвал Шароф Рашидов тумани “Янгиобод” МФЙда қуриб фойдаланишга топширилган намунали типдаги икки қаватли арзон уй-жойлар ҳамда икки сотихли уй-жойлар массиви билан танишдилар.\nДелегация аъзолари, шунингдек, “Янгиобод” МФЙ 146-сон милиция таянч пунктида бўлишиб, профилактика инспекторининг иш жараёни учун яратилган шарт-шароитларни кўрдилар. Табиийки, маҳалла инспекторининг самарали фаолият олиб бориши учун яратилган қулайликлардан бири иш жойи ва уйнинг битта бинода жойлашганидир. Маҳалла профилактика инспектори Зоир Эшназаровнинг уйида бўлган меҳмонлар унинг нечоғли қулай ва замонавий уйда оиласи билан истиқомат қилаётгани, уй бекаси Нафиса Эшаназарованинг товуқчилик ва иссиқхонада қўшимча даромад топаётганини ҳам юқори баҳолашди.\n- Маҳалла – ниҳоятда пухта ва самарали тузилма, - дейди Бахтияр Серкеев, “Полиэтилен-Агро” ТОО директори ўринбосари. – Қозоғистионда ҳам миллий ва тарихий анъаналар асосида “Оқсоқоллар олқасы” ташкил этилган. Ҳар бир кичик маъмурий-ҳудудий тузилмани вилоят ва шаҳарлар ҳокимлари тайинлайдиган бош оқсоқол бошқаради. Ижтимоий ҳимояга муҳтож оилалар учун арзон ва кўп қаватли уй-жойлар қурилиши, маҳалла хавфсизлиги ва осойишталигини таъминловчи ходимларнинг уй-жой, автомобиль билан таъминланиши ниҳоятда яхши тажриба. Бу кўп сонли аҳолининг уй-жойга бўлган эҳтиёжи ҳамда эркин ва фаровон яшаш ҳуқуқини тўла таъминлайди, деб ўйлайман\nМеҳмонлар бу ерда енгил ва кичик юк автомашиналари, микроавтобуслар, шунингдек, қишлоқ хўжалик техникалари ва юк машиналари учун йилига 1 млн. батарея ишлаб чиқариш қувватига эга Жиззах аккумлятор заводининг цехлари, завод лабораторияси, ишлаб чиқариш жараёни билан яқиндан танишдилар.\n- Эркин иқтисодий зоналар мамлакат иқтисодий салоҳиятини юксалтиришда ўзини оқлаган халқаро тажрибадир, - дейди Галымжан Суттибаев, “Қурылыс-Полимер” ТОО директори ўринбосари. – Бу ҳудудлар божхона ва турли солиқлардан озодлиги ва бошқа имтиёзлар билан хорижий сармоядорларни ўзига жалб қилади. Жиззах аккумлятор заводи маҳсулотлари Қозоғистонда ҳам харидоргир.\nЮртимизда “Қызил Орда” эркин индустриал зонасида ҳам маиший техника, халқ истеъмоли молларидан тортиб, озиқ-овқат маҳсулотларигача ишлаб чиқарилади. Давлатларимиз ўртасидаги эркин иқтисодий зоналар ҳамкорлиги ҳам жуда ажойиб натижалар бериши шубҳасиз.\nДелегация шарафига ярмарка\nДелегация аъзолари “Roison Home Good White” қўшма корхонасида ташкил этилган ярмаркани қизиқиш билан кўздан кечиришди. Айниқса, Ғаллаоролдаги “Сангзорпарранда” МЧЖда етиштирилган гўшт маҳсулотлари, Жиззах шаҳридаги “Ecoclimat” МЧЖнинг шиша-тола буюмлари, “JizzaxPlastex” қўшма корхона маҳсулотлари, Шароф Рашидов туманидан “Davurbek Jilosi” МЧЖнинг қандолат маҳсулотлари, Дўстлик, Зомин, Зарбдор, Пахтакор, Фориш, Мирзачўл, Янгиобод ва Бахмал туманлари саноат корхоналарида ишлаб чиқарилган халқ истеъмоли моллари сифати, харидоргирлиги билан меҳмонларга манзур бўлди. Ярмаркада вилоятимиздаги 89 та корхона, шунингдек, ҳунармандлар ҳам ўз маҳсулотлари билан иштирок этишди.\nҒаллаороллик Барно Нарзуллаева имконияти чекланган бўлишига қармасдан, беш йилдан буён ҳунармандчилик билан шуғулланади. Делегация раҳбари К.Кокрекбаев Барнонинг ярмаркага олиб келган товоқ, лаган ва бошқа маҳсулотлари ҳам ўзининг такрорланмас жилоси билан эътиборни тортганлигини таъкидлади. Унга Жамбул вилоят делегациясининг совғалари топширилди.\n- Жамбил вилоятининг Ўзбекистон билан савдо алоқалари ҳақида гапирадиган бўлсак, товар айланма ҳажми 2016 йилда йилда 34 млн. АҚШ долларини ташкил этди, - дейди делегация раҳбари, Жамбил вилояти ҳокими Карим Кокракбаев. - Бу кўрсаткич 2015 йил билан солиштиргандан 28 фоизга ортди. Жамбил вилояти орқали Ўзбекистонга турли сабзавотлар, буғдой, маккажўхори, кунгабоқар ёғи, фосфат, кальций, натрий трифосфат ва бошқа халқ истеъмоли моллари ва ишлаб чиқариш учун хомашёлар экспорт қилинган. Ўзбекистондан эса бизнинг ҳудудимизга ҳўл ва қуруқ мевалар, кондитер маҳсулотлари, минерал суви, трикотаж ва бошқа матолар, травертин ва бошқа қурилиш моллари импорт қилинган. Умид қиламанки, бугунги Жиззах вилоятига ташрифимиз вилоятларимиз ўртасидаги дўстлик ва ўзаро ҳамкорлик, ўзаро манфаатли шерикчиликка кенг йўл очади. Бунинг учун ҳар икки томонда ҳам эркин ва тенг ҳуқуқли фаолият юритиш, самарали амалиёт учун шароит мавжуд.\nШунинг билан Жамбил вилояти ҳокимияти, бошқарув идоралари ва ишбилармон доиралари вакилларидан иборат делегациянинг Жиззах шаҳрига ташрифи ниҳоясига етди.\nНазарбоев қозоғистонликларни ишлашга чақирди\nҚозоғистон ўзбекистонлик абитуриентлар учун 10 минг грант ажратди\nҚозоғистон Россиядан яна қирувчилар сотиб олади


Ўзбекистон: Қамоқдан яна бир диндор ўлиги чиқди - BBC O'zbek\nЎзбекистон: Қамоқдан яна бир диндор ўлиги чиқди\nImage caption Ўзбекистон қамоқхоналаридан бирида\n"Майитнинг юзи кўкариб кетган, қўли тортилиб қолган, икки елкаси ва бошида бир нечта чуқурчалар бор, юзи эса тилим-тилим".\nЗарафшондаги қамоқхонадан ўлиги чиққан 43 яшар Дилшод Исҳоқов жасадини тошкентлик фаол Мўътабар Аҳмедова ана шундай тасвирлайди.\n"Жасадни келтиргач, МХХ уларнинг уйини ўраб олган ва ота-онасини қўрқитган" - дейди фаол.\nМайит келтирилганда ҳидланиб қолгани учун яқинлари уни тезда тупроққа топширишгани айтилмоқда.\nРасмийларга кўра, Дилшод Исҳоқов ўз ажали билан оламдан ўтган. Лекин уйдагилари расмий маълумотга ишонишмаган.\n"Марҳум қамоқда мунтазам қийноққа тутилган" - дейди Мўътабар Аҳмедова -"Чунки доимо ундан узр сўрашни талаб қилишаркан, у эса мен узр сўрайдиган жиноят қилмаганман, деб узр сўрамаскан".\n"Тергов пайтидаёқ унинг қийнаб, белига қаттиқ лат етказишганди. Қамоқда эса уни ҳар хил йўллар билан уриб, электр токига ўтирғизиб келишган".\nБундан 13 йил бурун ҳибсга олинган Дилшод Исҳоқов Ҳизб ут-Таҳрирга аъзолик ва конституцион тузумга тажовуз қилишга интилишга оид айбловлар билан узоқ йиллик қамоқ жазосига ҳукм этилганди.\nУ тергов жараёнида ўзининг қаттиқ қийноққа солингани ҳақида айтган. Кейинчалик Зарафшондаги қамоқхонада ҳам доимий равишда калтакланиб келганини билдирган.\nХорижий кузатувчилар Ўзбекистонда қийноқлар мунтазам қўлланиб келишини айтишади.\nБироқ Ўзбекистон расмийлари айни даъволарни рад этадилар.\nБир неча йил олдин Ўзбекистон расмийлари қийноқдан ўлдирилгани иддао қилинган маҳкум жасадини текширишга рухсат беришган, бироқ мустақил текширув маҳкумнинг ўз ажали билан билан ўлгани ҳақида хулосага келганди.\nХалқаро инсон ҳуқуқлари гуруҳларига кўра, Ўзбекистон барча маҳкумларнинг жасадларини текширишга рухсат бермайди ва одатда, куч тизимлари таҳдидлари остида қолган оила аъзолари майитларни тезда тупроққа топширишга мажбур бўладилар.\nҚозоғистондан экстрадиция этилган диндор 9 йилга қамалди\n'Дилмурод Саййид қамоқхонада оддий ҳаракатланганда ҳам югуриб юришга мажбур'


Қирқ ёшни қарши олганлар учун маслаҳатлар | Megadunyo.UZ\nАвтор: admin 0 Комментариев ёшлик, кексалик, маслаҳат, қирқ ёш\n40 ёш – бу ажойиб давр. Айнан шу вақтда биз ўтган умримизга назар солиб, шу даражагача етиб келишимиз учун нималар қилганимиз ҳақида ўйлаб қоламиз.\nИнсон 20 ёшида айни камолотга етиб, жамиятда ўз ўрнини топади. Бу вақтда яйраб, ўйнаб-кулиб, ҳар лаҳзани ташвишсиз ўтказишга ҳаракат қилади.\n30 ёшда эса танлаган касби, турмушимиз ва фарзандлар орқали жамиятда ўз мавқеимизни яратишни мақсад қиламиз.\n40 ёшни қарши олганда биз ўзлигимизни яхши биламиз ва ўз шахсий оламимизда хотиржам яшашни бошлаймиз. Чунки биз истаган орзуларимизнинг асосийларига етишган бўламиз.\nБироқ, ҳаётимизнинг айни гуллаган даври бўлган 40 ёшда ўзимизни хотиржам ва қатъий ҳис қилиш ўрнига юксалиш ва тезда қулаш даври ҳақида қайғуриб, кўплаб мажбуриятларимизни амалга ошириш учун тинимсиз ҳаракатда бўламиз. Айни дамда сиз қилаётган барча ишларнинг албатта, келажакка таъсири бўлади. Агар сиз ўттиз бешдан ўтиб, сочингизга оқ оралаб, қириққа яқинлашаётган бўлсангиз қуйидаги мулоҳазаларга қулоқ тутишингизни маслаҳат берамиз.\nБуларнинг барчасига биз ўрганиб қолган модаль феъллар – “менда бўлиши шарт”, “мен олишим керак”, “ишим зўр бўлиши лозим” каби фикрлар сабабчидир. Агар сиз ўзингизни баъзан ожиз сезсангиз, хафа бўлманг. Шунчаки, ҳаётдан завқ олинг, ҳар бир нарсанинг ўз ўрни бор.\nҚирқ ёшни қоралаганимизда биз асосий ўринга ишни қўямиз. Биз қанча кўп меҳнат қилсак, шунча бахт ва муваффақиятга эришадигандек туюлади. Аммо, вақт ўтган сайин яқинларимиз билан ўтган дамлар биз тиним билмай қўлга киритишга уринган пуллардан афзал эканлигини фаҳмлай бошлаймиз.\n4. Спорт билан шуғулланиб, соғлом турмуш тарзини шакллантиринг.\nЖисмоний зўриқиш етишмовчилиги ва зарарли таомлар истеъмол қилишга одатланиш қирққа тўлганингизда ўзингизни қандай ҳис этишингизни кўрсатади. 50 ёшни қарши олганингизда ўз қоматингизни сақлаб қолиш ва салбий одатлардан воз кечиш анчайин мушкул бўлади. Шундай экан, кўпроқ спорт билан шуғулланишга ва фойдали таомлар ейишга ўзингизни ўргатинг. Кейинчалик ўзингизга раҳмат айтасиз.\nБиз ота-оналаримиз ҳамиша ёнимизда бўлишади, деб ўйлаймиз. Аммо ёшингиз улғайгач, улар қай даражада кексайиб қолишганига гувоҳ бўласиз. Айнан шу даврда кўпчилик улар билан бирга бўлмаганидан афсусланади. Ахир йиллар ўтгач, улар узоқ жойларга бориб, дам олишга, тик оёқда сайр қилишга ўзларида куч топа олмай қолишади. Шу сабабли, ота-онангиз билан кўпроқ бирга бўлишга ҳаракат қилинг, суҳбатлашинг, биргаликда дам олинг, қандайдир қизиқарли ва мароқли ишлар билан шуғулланинг.\n6. “Қарияпман” деган фикрдан халос бўлинг!\nКўпчилик 40 ёшни қарши олгач, тушкунликка туша бошлайди. Айнан шу сабабли, айримлар “энди бу иш учун катталик қиламан” деган тушунча билан ўзини кўп нарсадан чеклашни бошлайди. Лекин, аслида ундай эмас-ку! Ҳаётингизнинг навқирон йиллари давом этаётганини унутманг.\nСиз ҳануз ёшсиз, имкониятларингиз кенг. Шундай экан, ўз иродангизни мустаҳкамлаб, янги орзулар томон интилинг. Фикрлар намойиши – бизнинг ҳаётимизни белгилаб беради. Сиздан талаб қилинадиган биргина нарса – оламга ўзгача назар ташлаш ва ҳар қандай ёшда ҳам ўзингизни бахтли ҳис этиш мумкинлигини англашдир.\nМуаззам ИБРОҲИМОВА тайёрлади.